
Maammon mietteet kertovat elämästä, seksistä, rak- 
kaudesta, lapsesta, pienestä ihmisestä isoisten maail- 
massa. Tunnustan nöyrästi että en ole koskaan pitänyt 
kädessäni ensimmäistäkään mietekirjaa, sillä en ole 
ollut koskaan kiinnostunut niistä, enkä siis tiedä kuinka 
niitä tulisi käsitellä. Kuitenkin minut valtasi kamala 
mietetauti ollessani ropsimetsässä syksyllä -78 enkä 
saanut rauhaa ennen kuin ryhdyin panemaan niitä 
paperille aina ruokatunnilla käydessäni ja yön hiljaisina 
hetkinä. Aina kun istahdin puun päälle lepäämään, 
hyökkäsivät mietteet kimppuuni, ja tässä ne nyt sitten 
ovat. Ei ne ole hiottuja ja höylättyjä eikä liioin asfalttipö- 
lyllä kiillotettuja, enkä halua niillä vaikuttaa kenen- 
kään poliittisiin tai muihin mielipiteisiin, olen vain 
iloinen, jos voit viihtyä hetkisen seurassani. Sillä ei 
arkinen elämämme niin harmaa ole, ettei sieltä pol- 
kumme varrelta ilonpilkkujakin löytyisi. 



Helvi Tiippana 



Lapsi 



Lapsuus on niin kovin lyhyt, ei silloin saisi olla pilvipäi- 
vää laisinkaan. 

Lapsen nauru on kuin leivosen viserrys, se kirvoittaa 
mielen ja jalkasi nousee taas entistä keykäisemmin. 

Yhden nälkäisen lapsen itku, on samalla hätähuuto 
kaikkien nälkäisten lapsien puolesta. 

Lapsuuden kirkkaimmille muistoille ei mikään vedä 
vertoja, yrittäkäämme antaa noita kirkkaita muisto- 
ja lapsillemme mahdollisimman monta. 

Lapsesi onni olkoon myös sinun onnesi, kirottu ol- 
koon vanhempi joka kadehtii omaa lastaan, ja heitäkin 
kyllä löytyy. 

On vanhempia jotka lastensa hädänhetkellä hylkäävät 
heidät, kuitenkin juuri he ovat vaatimassa rakkautta ja 
huolenpitoa lapsiltaan silloin kun heillä itsellään menee 
huonosti. 

Jos voisimme, järjestäisimme lastemme elämän mahdol- 
lisimman hyväksi ja turvalliseksi, mutta onneksi emme 
voi, sillä heidän elämänsä on heidän elämänsä ja se on 
heidän itsensä järjestettävä. 

Ei lapsen synnyttämiseen tarvita mitään erikoisia lahjo- 
ja, lisääntyväthän hiiretkin, mutta lasten huoltamiseen 
tarvitaankin jo kaikki omat ja lainatut tiedot ja taidot ja 
lisäksi paljon huolta ja kyyneleitä. 

Jos lapset tietäisivät kuinka syvästi he loukkaavat 
vanhempiaan liiallisella ylimielisyydellä, eivät he tekisi 
niin kuin tekevät. 



Elämäsi varrella voit istua monenlaisiin pitopöytiin, 
mutta lapsuutesi kotia ja sen lämpimän leivän tuok- 
suista pirttiä et voi unohtaa koskaan, ja vielä van- 
hanakin tunnetsuussasiomanäitisileipomanleivänmaun. 

Emme me omista lapsiamme, mutta he omistamat mei- 
dät, sillä ani harvoin meillä on sydäntä kieltäytyä 
auttamasta heitä, mutta jos itse tarvitsemme apua, niin 
ani harvoin lapsillamme on aikaa tai halua auttaa 
meitä. 

Leikkivä lapsi ei ole koskaan pahanteossa vaikka hän 
olisikin leikkimässä hänelle sopimattomassa paikassa, 
hän tekee omaa työtään, eli opettelee elämää varten. 

Eläinkin suojelee omia lapsiaan, joskus jopa oman hen- 
kensä uhalla, eikö ole luonnollista, että ihminen suojelee 
omia ja lähimmäistensä lapsia kerran hänelle on annet- 
tu suojeluvaisto että järkikin. 

Omat lapset ovat meille rakkaita, mutta lapsenlapset 
vieläkin rakkaampia, sillä vasta silloin meillä on aikaa 
lapselle ja vasta silloin ymmärrämme miten kallis lahja 
lapsi on. 

Nykyisin pidetään lapsesta huolta jo äitinsä kohdussa, 
ennen vanhaan ei paljon piitattu enempää äidistä kuin 
lapsestakaan, mutta työntekoon oli jokaisen pakko op- 
pia. 

Liiallinen huolenpito lapsistamme on sekin pahasta, he 
tottuvat helpoille päiville ja menettävät kykynsä selviy- 
tyä elämässä omin avuin. 

Pieniä ovat murheet niin kauan kuin lapsemme pirtissä 
temmeltää. 



Vanhana ihminen ei kadu mitään niin paljon kuin sitä, 
ettei hänellä ollut kylliksi aikaa lapsilleen. 

Nuorena ihminen ei halua montaa lasta, sillä heistä on 
huoltaja vaivaa, mutta kyllin vanhaksi elettyään, lapsia 
saisi ollakin vaikka täysi tusina, silloin ehkä jollakin 
heistä liikenisi aikaa käydä vanhempiaankin tervehti- 
mässä. 

Lapsen nauru on kuin soliseva keväinen puro, jonka 
kuuntelemiseen meillä liikenee aivan liian harvoin ai- 
kaa. 

Ihmiset joilla ei ole itsellään lapsia, ovat omasta mieles- 
tään aina niitä maailman parhaita lastenkasvattajia. 

Älä pahoita lapsen mieltä, hän muistaa sen vielä vanha- 
nakin. 

Mikään ei ole niin lempeä kaulallasi kuin lapsen läm- 
pöinen käsi. 

Vasta silloin tiedät mitä on olla äiti, kun lapsesi polkee 
sydämesi murskaksi, haluaisit auttaa mutta et voi, et 
osaa ja sinulla ei ole enää voimia. 

Älä loukkaa lasta hänen vanhempiensa tähden, et saa 
häntä kuitenkaan vihaamaan vanhempiaan vaan itseä- 
si. 

Jos omat lapsesi loukkaavat sinua syvästikin, anna 
heille anteeksi, sillä he kuitenkin katuvat tekoaan, 
vaikka eivät siitä mainitsisikaan, muista samalla omaa 
nuoruuttasi, etkö vain itsekin syyllistynyt samanlaiseen 
tekoon jota olet syvästi katunut. 



Pienikin lintu rakentaa ensin pesän ja vasta sitten 
hankkii poikaset, ihmisen tulisi ottaa oppia linnuista 
siinä suhteessa niin monen lapsen elämä olisi paljon 
onnellisempi. 

Kun tulemme vanhemmiksi ja ilomme alkavat vähetä, 
tulevat lapsenlapsemme meille suurena taivaanlahjana, 
sillä heidän kauttaan alkaa meille kuin uusi nuoruus, 
voimme päästää mielikuvituksemme valloilleen satujen 
muodossa ja rakentaa kaarnalaivaa, ilman että kukaan 
tulisi väittämään että olemme jo seonneet. 

Äidinrakkautta ylistetään aina suureksi ja kauniiksi ja 
sitä se kyllä onkin, mutta yhtä kaunista ja pyyteetöntä 
voi olla myöskin isän rakkaus lapsiinsa, mutta aivan 
liian harvoin siitä puhutaan. 

Pienen lapsen suru saattaa olla sydäntä särkevä, mutta 
suukko poskelle ja pieni lämmin hyväily vie sen hetkes- 
sä mennessään. 

Kun rakastamme lapsiamme ja hellimme heitä yli kai- 
ken, osaavat he kyllä käyttää meitä hyväkseen todella 
taiturimaisesti, ja ellemme osaa pitää rajaa hellyydellä- 
kin, saamme huomata tuota pikaa, että olemme joutu- 
neet lapsityrannian alle josta meidän on myöhemmin 
tavattoman vaikeaa kiemurrella enää irti. 

Viisaat ja kirjanoppineet ovat käyneet kilpasille siitä, 
kuka parhaiten osaa usuttaa kaikki muutkin ihmiset 
äidin kimppuun jonka lapsilla menee huonosti, kaikki- 
han onkin näet loppujen lopuksi vain äitien syytä, ei 
kukaan mene sanomaan tuskaiselle äidille, että olet 
sentään yrittänyt parhaasi, niistä lähtökuopista mitä 
itselläsi on ollut, onko siis ihme jos äitiparat eivät jaksa 
kestää kaikkea tuota painetta ja hullujenhuoneet käyvät 
entistä ahtaammiksi. 



Sillisalaattia 



Älä yritä uskotella toisille, että olet enkeli, kuitenkin 
meidät kaikki on luotu vain ihmisiksi. 

Toiset haluavat tuoda julki kaikki hyvät tekonsa, mutta 
pahoista teoistaan he kyllä visusti vaikenevat. 

Ivallinen nauru on kuin myrkytetty nuoli, se iskee 
suoraan sydämeen. 

Vain tyhmä ihminen luulee tietävänsä kaiken kaikista 
asioista, ja kuitenkin on miljoonia asioita joista hän ei 
tiedä yhtään mitään. 

Kapitaalinen omistamisen halu on monien mielestä 
pahasta kotoisin, kuitenkin silläkin on omat hyvät 
puolensa, se saa meidät kaikki yrittämään entistä lu- 
jemmin ja niin ollen se on voimakkain maailmaa eteen- 
päin vievä voima. 

Ei tarvitse välttämättä elää satavuotiaaksi saadakseen 
jotain aikaan, lapsi saa meissä muutoksen aikaan jo 
ennen syntymäänsä. 

Maamies on uskossaan kaikista lujin juuri keväällä 
toukotöiden aikaan, joka kevät hän muuttuu jättiläisek- 
si saadakseen kaikki siemenet maahan säädylliseen 
aikaan, vaikka edellisinä kesinä olisi käynyt millainen 
kato tahansa. 

Ne joiden omassa elämässä olisi paljonkin sanomisen 
varaa, ovat kaikista innokkaimpia penkomaan toisten 
asioita. 

Vääryydellä saatu rikkaus kukoistaa aikansa ja se saa 
meidät usein luulemaan, että vain kieroilla ihmisillä on 
onni myötäinen, mutta jossakin vaiheessa vääryydente- 



kijä tekee virheen ja se on koituva hänelle aina tappiok- 
si. 

Älä yritä vangita toista ihmistä näkyvien tai näkymät- 
tömien muurien sisälle, hänen kehonsa voit kenties 
vangita, mutta sieluaat et koskaan. 

Monen kuuluisuuden tie huipulle on vienyt sänkykama- 
rin kautta. 

Kun ratsastamme unelmiemme hattaralla kaukaisiin 
maihin joista uneksimme, niin ei kulu rahaa eikä aikaa, 
kun olemme jo arkisten askareidemme parissa. 

Moni runoilija kirjoittaa runojaan suuressa nirvanassa 
ja ne vielä julkaistaan muka kansalle luettavaksi, ja 
kuitenkaan tavallinen ihminen ei löydä niistä mitään 
sanomaa arkisiin huoliinsa tai juhlahetkiensä kohokoh- 
daksi, he eivät kehtaisi kaikilla runoilla pyyhkiä edes 
takalistoaan. 

Jos kirjoitat kirjan tai julkaiset runon jolla ylistät 
jotakin likkiä, niin he joita olet ylistänyt, raivaavat 
kyllä tieltäsi esteitä, että voisit lisää heitä ylistää, mutta 
jos kirjoitat vain sen minkä tiedät ja tunnet oikeaksi 
omassa sydämessäsi, ei tieltäsi tule esteitä puuttumaan. 

Isänmaa tulisi olla meille kaikille yhteinen ja rakas 
jonka asioista me kaikki yhdessä päätämme, mutta ei 
meiltä silloin kysytä mielipidettä kun todella suurista 
asioista päätetään, meidät vain pannaan tosiasioiden 
eteen ja meidän on vain hyväksyttävä jo päätetyt asiat. 

Meille tavallisille ihmisille on hyvä viihteentekijä tär- 
keämpi kuin joku klassikko, viihteentekijä tulee huo- 
neeseemme joka päivä ja kertoo suruistamme ja ilois- 



tamme, hän antaa meille voimaa huomista varten, 
mutta klassikoiden luokse meidän pitäisi itse mennä 
eikä meillä ole aikaa eikä varaa niin suureen ylellisyy- 
teen. 

Sydämestään sivistyneen ihmisen ei tarvitse toitottaa 
paremmuuttaan joka paikassa, se loistaa hänestä muu- 
tenkin. 

Ihminen joka syyttää aina toisia omista epäonnistumi- 
sistaan, haluaa siten peittää oman laiskuutensa ja saa- 
mattomuutensa. 

Ajatus on kuin pääskyn lento, emme ehdi edes tarttua 
siihen kunnolla kiinni, kun se jo matkaa kaukana etsien 
uusia kohteita. 

Älä tyydy pelkkiin murusiin mitä isoisten pöydiltä 
tippuu, tiedä että sinullakin on omat oikeutesi. 

Älä kerro kaikkia salaisuuksiasi ystävillesi, pian huo- 
maat ettei sinulla ole enää mitään mitä eivät kaikki 
toiset jo tietäisi. 

Jos olet suuren perheen äiti, ei kukaan tule kysymään 
sinulta jaksatko kantaa kaiken sen vastuun joka on 
kohdallesi langennut, sinun on vain jaksettava. 

Nykyisenä tietokoneen aikakautena ei uskota ennusta- 
jiin ja tietäjiin, ei uskottu ennenvanhaankaan, kunnes 
aika kulki eteenpäin ja näytti toteen sen minkä tietäjät 
olivat kertoneet jo aikoja sitten. 

Ystäväämme voimme pettää kaikkein helpoimmin, sil- 
lä hän luottaa meihin. 



Monasti olisi paljon parempi jos pitäisimme oman 
suumme kiinni ja kuuntelisimme mitä toisilla on kerrot- 
tavaa. 

Ei kaikista koirista ole hännänheiluttajiksi vaikka ne 
olisivat nälkäisiäkin. 

Ei hyvien ystävien kesken tarvitse toitottaa ystävyyttä 
monta kertaa päivässä, se on olemassa ilman toitotusta- 
kin, jos kerran ollaan ystäviä. 

Sellainen ystävyys joka on pakon sanelema, tuntuu 
kahleelta siitä heikommasta osapuolesta. 

Kukaan ei ole niin herkkä loukkauksille kuin taiteilija 
joka on antanut kaikkensa. 

Kriitikot ovat tuhonneet monta hyvää taiteilijaa pelkäs- 
tä kateudesta, kun itse eivät pysty muuhun kuin hauk- 
kumaan toisia. 

Nuorta neitoa verrataan usein kedon kukkaseen, mut- 
ta kedon kukkasiakin on monenlaisia, myrkyllisiäkin. 

Todella lämmin sydän löytyy hyvin usein hyvin rosoisen 
pinnan alta. 

Jos haluat elää omaa elämääsi, älä ryhdy naapurisi 
kanssa kilpasille siitä kummalla on komeampi talo ja 
enemmän muuta tavaraa. 

Jokainen valittaa ettei hänen työtään arvosteta kylliksi, 
mutta ellei hän itse arvosta omaa työtään, niin kuinka 
hän voi silloin vaatia toisten arvostusta työlleen. 



Kirjat on tarkoitettu lukemista varten, eikä sitä varten 
että vuoraisimme niillä huoneemme sisältäpäin. 

On parempi puhua muunnettua totuutta silloin kun 
voimme sillä rauhaa rakentaa. 

Vilkaise joskus peiliin, yksin ja kaikessa rauhassa, niin 
huomaat kuinka nopeasti vuodet ja vuosikymmenet 
kiirehtivät eteenpäin. 

Jos olet nuori ja voimasi tunnossa, ei sinun silti pidä 
tyrkkiä vanhempia ihmisiä tieltäsi, muista ettei siihen 
niin kovin kauan mene kun itsekin olet jo vanha. 

Ihminen elää vain kerran, ei saisi hukata aikaa riitelyyn 
ja toisarvoisiin asioihin, olisi elettävä juuri tässä ja nyt. 

Koskaan ei ole pidetty tilastoa siitä, kuinka monta neroa 
on haudattu ihan tavallisina ihmisinä, vain siksi, ettei 
heillä ole ollut mahdollisuuksia todistaa nerouttaan. 

Yksinäiset sudet eivät voi ulvoa kuorossa, sillä luonto on 
antanut heille aivan oman rytminsä. 

Kun valtaapitävät kilistävät samppanjalasejaan, on ta- 
vallisen ihmisen syytä olla tarkkana, sillä hän saa 
maksaa niin samppanjan kuin senkin minkä johdosta 
noita samppanjalaseja kilistellään. 

Kim kuulet leivosen viserryksen, pysähdy ja anna tai- 
vaallisen rauhan täyttää sielusi sopukat edes hetkiseksi 
ja muista, kuinka paljosta meidän on syytä olla kiitolli- 
sia. 

Hyvällä tahdolla voi variksen vaakunnankin tulkita 
linnunlauluksi. 



Runoilija on kuin sanansaattaja joka saa sinut huomaa- 
maan, että on täällä maailmassa muitakin ihmisiä kuin 
sinä. 

Kaikki työ on yhtä arvokasta, kunhan se vain palvelee 
koko kokonaisuutta. 

Onneton on ihminen jota vain pelkät vietit johdattavat. 

Sauna on kuin kirkko, siellä voimme pestä itsestämme 
kaiken saastan ja alkaa taas seuraavan päivän kuin 
uusina ihmisinä. 

Jos olet köyhä, älä koskaan palaa entisille sijoillesi, sillä 
he lypsävät julki kaikki sinun kommelluksesi, osatak- 
seen nokkia sinut entistä perusteellisemmin. 

Yön pimeimpinä hetkinä, tuulen tuivertaessa nurkissa- 
si, voit tuntea itsesi pieneksi hiekkajyväseksi jota tuuli 
lennättää, etkä tiedä mihin kaikkeen voit joutua. 

Kirjailija olkoon kuin lipputanko, kohotkoon hänen 
päänsä kohti korkeutta, missä näkee enemmän ja kuulee 
enemmän, hulmutkoon hänen päässään maansa vapaa 
lippu, vapaiden tuulten hulmuteltavana, mutta olkoon 
hänen juurensa syvällä maassa, tuskan ja taistelun, ilon 
ja onnen betonivalulla lujasti maahan kiinnitettynä. 

Ei ketään taitajaa arvosteta hänen kotikylässään, mutta 
jos hän on saanut mainetta ja kunniaa kaukana omiensa 
ulottumattomissa, saa hän armon tulla huomatuksi 
myös kotonaan. 

Eikö meidän tehtävämme ole nostaa ja kannustaa toista 
ihmistä, eikä lyödä häntä alaspäin. 



Älä koskaan kerskaile viisaudellasi, sinua viisaampia on 
ollut jo vuosituhansia sitten. 

Ei sen joka latelee ulkoa oppimiaan viisauksia, tarvitse 
välttämättä aina olla itse viisas, joku joka ei ole itse 
kirjoista viisauksia lukenut vaan osaa itse oivaltaa, 
saattaa olla paljon viisampi. 

Saman puolueenkin poliitikkojen välillä saattaa olla 
valtataistelu joka on alkanut jo perusjärjestöstä ja jat- 
kuu hamaan hautaan saakka. 

Poliitikot jankuttavat yhä kovemmalla äänellä entistä 
suuremmasta kansainvälisyydestä, unohtaen monasti 
oman maansa ja kansansa edut, ja jos joku uskaltaa 
korottaa äänensä heitä vastaan, leimataan hänet armot- 
ta turhanhaihattelijaksi ja suljetaan pois. 

Pienten kansojen ei muka sovi olla isänmaallisia, mutta 
jos käännämme katseemme vaikka itään, niin edes- 
sämme seisoo mitä isänmaallisin kansa, menköön häneen 
sörkkimään sitten ystävä tai vihamies, niin turpiin tulee 
varmasti. 

Jumalan majassa on tilaa kaikille, niin sanovat ne jotka 
ovat kaiken kokeneet. 

Monet runoilijat kirjoittavat pelkästään luonnosta ja 
saavat äänensä kuuluville, mutta eikö ihminen iloineen 
ja suruineen ole yhtä tärkeä. 

Jos teet laulusi kedon kukkasista sinua kuunnellaan ja 
sinulle annetaan palstatilaa, vaikka laulusi ei sitten 
niin ihmeellinen olisikaan, mutta jos teet laulun työttö- 
mästä ihmisestä ja hänen tuskastaan ja siitä kuinka 



hänet halutaan lyödä maahan, ei sinua halua kuunnella 
edes se työtön jonka puolesta laulusi teit. 

Viisaat politiikantekijät osaavat kääntää nuttunsa tuu- 
len suuntaan jo hyvissä ajoin, ja niinpä he pysyvätkin 
pitkään pinnalla. 

Moni pinnalla killuva paljaspäinen poliitikko on alkanut 
uransa äärioikealla ja päätynyt lopulta ääri vasemmalle, 
ei siksi että hän itse olisi muuttunut, vaan siksi että hän 
haluaa itse pidellä ohjaksista. 

Kun ihminen on nuori, luulee hän tietävänsä kaiken 
elämästä ja maailmankaikkeudesta, mutta kun hän elää 
vanhaksi, huomaakin hän kuinka vähäpätöisiä hänen 
tietämyksensä ovat olleet. 

Monet sanovat, että olemme samanarvoisia Jumalan 
edessä, mutta miksi kirkosta eronneet haudataankin eri 
paikkaan, tulisiko heidän kolkutella taivaanportteja 
takaovella. 

Monet itseään kristittyinä mainostavat ihmiset uskotte- 
levat muille, että heitä odottaa kaikkinainen hyvyys 
tuonpuoleisessa elämässä heidän hyvyytensä tähden, 
mutta miksi ihmeessä he sitten kahmivat itselleen 
kaikki kallispalkkaiset virat ja maallista mammonaa 
niin tuhottomasti, miksi he eivät anna virkojaan pois ja 
omaisuuttaan köyhille joille siitä olisi suurta iloa jo 
täällä maan päällä. 

Aineellisen hyvän hamuaminen on toisaalta hyvä asia, 
se panee meidät yrittämään aina uudelleen vastoinkäy- 
misistä huolimatta, mutta ei tuosta kaikesta pidä tehdä 
Jumalaa itselleen eikä muille. 



Onni on hyvin usein pienen pieninä murusina maailmal- 
la, kokoamalla noita murusia saatamme saada jotain 
itsellemmekin. 

Miehet ovat aina solidaarisia toisilleen, mutta naiset ani 
harvoin, juuri nainen on ensimmäisenä polkemassa tois- 
ta naista lokaan. 

Aivan pyyteetöntä ihmistä ei ole olemassakaan, kuka 
niin väittää hän valehtelee. 

Ihminen joka toitottaa omista hyvistä teoistaan, haluaa 
siten peittää pahat tekonsa ja saada toisten ihmisten 
arvonannon. 

Moni pappi saarnaa pelkästä rahasta, jos häneltä kiellet- 
täisiin hyvä palkka ja muut sosiaaliset edut, lopettaisi 
hän tuota pikaa saarnaamisen. 

Useissa maissa teljetään totuudenpuhujat vankiloihin 
tai mielisairaaloihin, opiksi ja varoitukseksi muille to- 
tuuden ystäville. 

Suurvallat väittävät palvelevansa kansojen välistä rau- 
haa ja hyvinvointia avaruudenvalloituksillaan, mutta 
tosiasiassa he vain vakoilevat meitä kaikkia ja haluavat 
vain säilyttää siten maailman herruutensa ja vallan 
juuri heidän käsissään. 

Jokaisessa perheessä on aina oma nokkimisjärjestyksen- 
sä, ja niin jostakin perheenjäsenestä tehdään aina mus- 
talammas, joka jää vähemmälle niin rakkaudessa kuin 
kaikessa muussakin. 

Ihmistä jolla on henkinen minä, ei voida koskaan vangi- 
ta, sillä hänen sielunsa vaeltaa aina vihreillä niityillä 
jonne ei ole vanginvartijoilla avaimia. 



Rikkaalle on oma rahamassi paljon tärkeämpi kuin apua 
tarvitseva lähimmäinen. 

Eivät onnenlahjat ole aina tasaisesti jaettu, mutta paljon 
riippuu meistä itsestämmekin, mitä tahdomme ja mitä 
uskallamme. 

Ihminen on tärkein eläinlaji maapallollamme, ja vain 
siksi, että hänelle on annettu valta ja järki kaiken muun 

yli- 

Olisi helppoa olla karhu, kesällä söisi vain marjoja ja 
muuta metsänriistaa ja talveksi köllähtäisi vain nuk- 
kumaan. 

Tänään on aina tänään, mutta huomista kannattaa silti 
odottaa, eihän sitä koskaan tiedä mitä huomisella on 
takataskussaan. 

Naapureiden kanssa pitäisi elää sovussa ja ystävyydes- 
sä, mutta pidä silti varasi, eivät kaikki naapurit pelaa 
lähestulkoonkaan aina rehellisin kortein. 

Maaseudun juhlissa ovat emännät aina manttaalien 
mukaisessa järjestyksessä, kenellä paljon on, hän istuu 
pöydänpäässä ja papin vieressä, mökkiläiset ovensuussa. 

Hirviseurue on kuin villi poikalauma joka on päässyt 
seikkailun makuun, ja usein tuo seikkailu kiehtoo läpi 
elämän. 

Luuleva ihminen on kuin kuolaava koira, hän herättää 
vain inhoa ja kiusaamisen halua. 

Totuutta ei pidä kertoa ymmärtämättömille, se herättää 
vain pahennusta. 



Poliitikot sanovat edustavansa kansaa, mutta eivät he 
kysy mielipidettämme sen jälkeen kun ovat saaneet 
valtakirjansa, he vain sanovat että näin on ja siihen 
meidän on tyytyminen. 

Keskitetty valta vain jollekin ryhmälle ei ole demokrati- 
aa. 

Sanovat ettei sokea kana jyvää löydä, ja kuitenkin 
sokeista ihmisistä on tehty kansojenjohtajia. 

Joitakin ihmisiä sanotaan lapsellisiksi, varsinkin silloin 
jos he tajuavat, että elämä on loppujen lopuksi vain yksi 
suuri satu, jossa itse kukin näyttelee pääroolia omalla 
kohdallaan. 

Ihmisen sielu on hänen parempi minänsä, ja vaikka 
monet väittävät ettei heillä ole sielua laisinkaan, niin 
mistä he sen niin varmasti tietäisivät, emmehän ole 
käyneet linnunradallakaan ja kuitenkin se on olemassa. 

Ruusu on kaunis kukka, mutta silläkin on omat okaan- 
sa. 

On hyvä ettemme tiedä liikaa tulevista päivistä, kuinka 
ihmeessä jaksaisimme elää tätä päivää joka on sentään 
vain tänään. 

Eivät kaikki paljaat päät ole välttämättä viisaudella 
täytettyjä. 

Puhelinlankojen valitus on kuin yksinäisen ihmisen 
hätähuuto syksyisessä yössä. 

Ei kukaan kuuntele meitä niin mielellään kuin niin 
sanottu ystävämme, ja hänkin vain siksi, että osaisi 
paremmin nälväistä meitä. 



Ihminen jolla ei ole unelmia ja toiveita, on kuin vanha 
hattu aidanseipäässä, jota tuuli heiluttelee aikansa, 
kunnes sitten putoaa maahan märkänemään. 

Ei se ole tärkeätä mitä me sanomme tekevämme, vaan 
se, mitä me todella olemme saaneet aikaan. 

Kaikki meidät on lajiteltu karsinoihin, usein vielä sel- 
laisiin joihin emme itse tunne kuuluvamme. 

Vain tyhmät nostelevat nenäänsä ja ovat olevinaan 
jotain, viisaiden ei tarvitse. 

Mikä kumma meidät panee kaivelemaan toisten asioita, 
kun omissammekin olisi kylliksi tekemistä. 

Älä etsi onneasi utuisista pilvistä äläkä kaukaisten 
merien saarilta, onni on kotipihallasi ja kun aukaiset 
pirttisi oven niin se tulvahtaa lämpimänä vastaasi. 

Ei paljas pää meistä aina viisaita tee, vaan pikemminkin 
hyvä onni ja uskallus. 

Älä mene viinamiesten matkaan, eivät he päästä sinua 
ennen kuin ovat juoneet kaikki rahasi. 

Ystäviesi lukumäärän tiedät silloin kun sinun on käynyt 
huonosti, katso montako heitä seisoo rinnallasi. 

Saatamme luulla jotakin ihmistä ystäväksemme ja ker- 
romme hänelle sydämemme salaisuuden, tietenkin hän 
lupaa ettei kerro kenellekään, mutta pian huomaamme 
että hän on kertonut kaikki tuplaten. 

Monet ihmiset hokevat, olen kristitty olen kristitty, ja 
kuitenkin heidän sydämissään asustaa kateuden ja 
viekkauden ja pahansuopaisuuden kyy. 



Kumarassa kulkeva ihminen on ehtinyt heittää jo suu- 
rimmat taakat taakseen. 

Meidän tulisi elää niin, että jokainen aamu olisi kuin 
uusi jännittävä satukirja josta voimme oppia aina jotain 
uutta ja joka saa meidät hyvälle tuulelle heti aamusta, 
sillä eihän sitä näet koskaan aamulla tiedä mitä iltaan 
mennessä voi tapahtua. 

Ei kenenkään tarvitse kulkea kyltti otsassa, tässä tulee 
kristitty, teoillaan hän voi osoittaa mikä on miehiään. 

Siunattu olkoon iloisen laulun tekijä, sillä hän saa 
meidät hetkeksi unohtamaan murheemme. 

Ei surussa pidä kylpeä kuin auringossa, vaan meidän on 
kyettävä kasvamaan surumme yli. 

Ei ihmisen kauneus loista aina hänen kasvoistaan tai 
virheettömästä vartalostaan. 

Jotkut kerskuvat sivistyksellään, toisilla se taas on 
sisäistä laatua eikä näy ulospäin. 

Jos haluat sielunrauhan, mene metsään ja kuuntele, 
pian olet kuin uusi ihminen jolla on oma osansa tässä 
elämässä. 

Kälyksiä ei pitäisi päästää asumaan saman katon alle, 
pian on koko suku vihoissa keskenään. 

Mennessään taloon miniäksi, tulisi naisen muistaa, että 
hän tulee toisten ihmisten valmiiseen kotiin joka on 
ehkä kovalla työllä ja uurastuksella lunastettu, eikä 
ruveta vaatimaan heti kaikkea omiin nimiinsä ja hallin- 
taansa. 



Hyvä ja aikaansaapa miniä on talon aarre, jota tulisi 
kohdella sen mukaisesti. 

Työtätekevä on jokainen ihminen joka hankkii omalla 
työllään elannon niin itselleen kuin perheelleenkin, 
olkoonkin tuo työ sitten minkälaatuista tahansa. 

Moni haluaisi olla kukkona tunkiolla, vaikka ääni ei 
sitten kantaisikaan. 

Ilta on aina aamua viisaampi, ja huominen viisaampi 
kuin tänään. 

Jos sinulla on älyä, kylmä pää etkä tunteile, omaat 
hyvän supliikin ja muutaman hyvän ystävän hyvillä 
näköalapaikoilla ja osaat hyvän kiipeilytaidon ja kyllin 
lujat kyynärpäät ei ylenemisesi tiellä enää pitäisi olla 
mitään esteitä. 

Kun rikas menee nukkumaan, eivät hänen aivosolunsa 
lepää silloinkaan, vaan koko ajan ne punovat ja ratkovat 
ongelmia jotka voisivat olla lisä rikastumisen tiellä. 

Maa on ollut kautta aikojen ihmisen tukija turva, mutta 
nykyisin siitä uhkaa muodostua taakka joka painaa 
kumaraan niin omistajansa kuin muokkaaj ansakin, ni- 
mittäin jos tuota maata on liian vähän eikä voi poistoilla 
pelata. 

Kaikista ammateista tärkein on maanviljelijä, hän tuot- 
taa ruokaa, ja ilman ruokaa taas emme voisi elää. 

Ei naurussa mitään pahaa ole, pahansuopaisuudessaan- 
ko se raikuu ilosta. 

Vihamiehenkin kuollessa huomaamme, että oli hänes- 
säkin jotakin hyvää, ainakin kuoli ennen meitä. 



Ei Luojakaan tarkoittanut, että juuri me saisimme 
osaksemme kaiken hyvän ettei toisille jäisi enää mitään. 

Pienessä kyläpahasessakin täytyy olla joku nokittava, 
muuten loppuvat puheenaiheet. 

Jo pienessäkin kanaparvessa on tarkka nokkimisjärjes- 
tys, niin se on ihmistenkin keskuudessa. 

Ihmisen vilpittömin ilo pitäisi olla työnteko, mutta 
kuinka usein teemmekään työtämme hampaat irvessä ja 
tunnemme iloa vain silloin kun vihamiehellemme on 
käynyt kalpaten. 

Sukulaiset ovat kyllä mukavia olemassa, mutta ei heitä 
silti sovi päästää talonsa herraksi. 

Lehmää moititaan usein tyhmäksi, kuitenkin se pitää 
särpimessä meidät kaikki. 

Suuret johtajat luulevat olevansa korvaamattomia, kui- 
tenkin heidän jälkeensä löytyy aina uusia johtajia. 

Älä käytä silmilläsi minkäänvärisiä silmälappuja niin 
näet enemmän. 

Kuuntele molemmilla korvillasi, niin tiedät senkin mitä 
mieltä toiset ovat erilaisista näkökannoistaan huolimat- 
ta kyseisistä asioista. 

Ideat ja sisäinen rikkaus on paljon helpompi kantaa 
matkassaan kuin maat ja manttaalit. 

Ei ole niin hääppöstä ihmistä olemassa jota kukaan ei 
tarvitsisi, ellei muuten niin paremmin menestyneet 
voivat ainakin vertailla häneen oman menestyksensä 
summaa. 



Ei monikaan niin sanottu Jumalankieltäjä, halua kiel- 
tää Jumalaa omassa sydämessään, mutta hän haluaa 
kieltämisellään esittää vastalauseensa sitä sortoa ja 
vääryyttä vastaan jota Jumalan nimissä harjoitetaan. 

Omatunto on Jumalan ääni sydämissämme, niin meille 
on opetettu, mutta kummasti se vain venyy ja lopulta ei 
reagoi ollenkaan. 

Jos pystyisimme sanomaan useammin ei, niin meillä 
itsellämme olisi paljon helpompaa, mutta jos taas pystyi- 
simme sanomaan useammin kyllä, niin paljon useampi 
hädässä oleva ystävämme pääsisi vaikeutensa yli ja 
meillä itsellämmekin olisi parempi olo. 

Älä ole ahdasmielinen heikompiasi kohtaan, kun he 
töppöilevät ja kärsivät, tekevät he sen sinunkin puolesta- 
si. 

Niin sanotuilla hyvillä ihmisillä olisi elämä paljon an- 
keampaa, elleivät he voisi nauttia toisten ihmisten 
erehdyksistä ja kommelluksista. 

On hyvä, että omatuntomme on oppinut joustamaan, 
muutoin eivät hullujenhuoneet riittäisi meille kaikille. 

Monet korottavat äänensä asioiden puolesta joita he 
eivät ymmärrä, tai sitten ymmärtävät liiankin hyvin 
tietäessään puhuvansa palturia, mutta onhan se yksi 
tapa päästä pinnalle. 

Turhanpuhujia löytyy joka kylästä ja heitä kuunnellaan, 
mutta totuudenpuhujille käy useimmiten kalpaten. 

Poliitikko joka puhuu kansalle koko totuuden, on jo 
huomenna entinen poliitikko. 



Harvoin sisarukset löytävät toisistaan parhaan ystävän. 

Miksi juuri sinulla pitäisi olla komeampi auto kuin 
naapurillasi, pääasiahan on että pääset liikkumaan. 

Monet kertovat nähneensä ufon ja ovat kauhuissaan, 
todellisuudessa he kuitenkin ovat nähneet ohjuksen jolla 
suurvallat kokeilevat osumatarkkuuttaan, vaan eivät- 
hän ohjukset osaa erottaa valtakunnan rajoja joita ne 
ylittävät, mutta ihminen joka uskaltaa sanoa totuuden, 
leimataan hulluksi ja valehtelijaksi, koska muka sitä 
vaatii kansakunnan etu. 

Jos keksit jonkun hyvän idean, älä kerro ystävällesikään 
siitä ennen kuin olet saanut toteutetuksi ideasi, sillä 
muutoin se ei olekaan enää sinun ideasi vaan jonkun 
muun. 

Älä koskaan pyydä apua sukulaisiltasi, sillä saat mak- 
saa kaiken takaisin kolmeen kertaan korkojen kanssa, ja 
siitä huolimatta saat kuulla lopun ikääsi kuinka he ovat 
auttaneet sinut pälkähästä. 

Ne jotka sanovat, etteivät he ainakaan ole kateellisia 
toisille, ovat sitä kaksinverroin. 

Älä yritä pöyhkeillä henkisillä lahjoillasi, sillä olet 
saanut ne todella lahjaksi ja sinun on käytettävä niitä 
kanssaihmistesi iloksi ja hyvinvoinnin edistämiseksi. 

Ei Luoja ole antanut kenellekään ihmiselle valtaa toisen 
yli, mutta kuitenkin tuota valtaa käytetään jatkuvasti 
yli koko maapallon. 

Suurvallat sanelevat päivänpolitiikan, eikä siinä vaa- 
kakupissa pienten valtioiden edut paljon paina, mutta 
ainahan sitä saa selittää. 



Jos maailman kansojen ei tarvitsisi varustautua sodan 
varalta, niin jo muutamassa vuodessa voisimme luoda 
maapallosta todellisen paratiisin oliivilehtoineen ja 
kukkaniittyineen, eikä itkua ja valitusta kuuluisi mil- 
tään suunnalta. 

Monet väittävät, että vain sosialistinen maa voi olla 
hyvä ja turvallinen, siis melkein kuin paratiisi, mutta 
kuinka tyhmäkään ihminen voi olla niin tyhmä, että 
hän oman ja omaistensa hengen uhalla pyrkii pois tuosta 
paratiisista, ja kuinka tarvitaan muureja ja piikkilanka- 
esteitä ja konekiväärimiehiä susikoirineen vartioimaan, 
ettei vain kukaan pääsisi karkaamaan noiden para- 
tiisin porttien ulkopuolelle. 

Jokaisella valtiolla ja ihmisellä on arka kohtansa, älä 
töni siihen, se voi tehdä kipeää itsellesikin. 

Kivenkolistajilla on aina villi kiilto silmissään, kun he 
juosta laskevat metsiä ristiin rastiin malmeja etsimässä, 
joka kylässä heitä pidetäänkin vähän hulluina kun 
juoksevat muka tuulen ja hännän väliin ilman mitään 
korvausta menetetystä ajasta, mutta he ovat todella 
tärkeitä henkilöitä niin kansantaloudelle kuin koko 
maallekin. 

Mikään ei luo niin turvallista ja hyvää tunnelmaa kuin 
vihreällä niityllä käyskentelevä suuri karjalauma kel- 
lon kilkatuksineen, varsinkin jos tuo pelto ja karja 
olisivat omia. 

Vanha ihminen on kuin suuri tiedon ja taidon lähde, 
mutta harvoin osaamme ammentaa heistä tuota tietoa ja 
taitoa oikealla tavalla ulos, ja vielä harvemmin antaa 
sille riittävästi arvoa, he kun ovat näet jo vanhoja ja 
ammentajat kaikkitietäviä nuoria. 



Katkera vanhus on useimmiten vihainen itselleen, kun 
hän ei ole uskaltanut aikoinaan elää, ja nyt hänellä ei 
ole enää mahdollisuutta hankkia ainakaan sellaisia 
muistoja joihin voisi sukeltaa aina uudelleen ja uudel- 
leen, ja mieluisiin muistoihin pakenemalla eksyttää 
arkinen harmaus kintereiltään. 

Jos pienessä kylässä on yksi tai kaksi poliittisesti eri 
tavalla ajattelevaa ihmistä kylän valtavirtausta vas- 
taan, käy elämä noille vähemmistöön jääville ylen vai- 
keaksi. 

Ei sanomalehden tekijä voi kirjoittaa asioista aina koko 
totuutta vaikka totuuden tietäisikin, muutoin hänet 
teilattaisiin katuojaan, ja katuojaanhan taas ei kukaan 
halua joutua, ainakaan vapaaehtoisesti. 

Eilisen päivän tyhmyyksiä et saa enää tekemättömiksi, 
mutta ainahan voit oppia niistä jotain. 

Moni voi luulla olevansa rikas kun hänellä on rahaa 
sekä valtaa, mutta hän voi olla köyhä hengeltään. 

Kaikki me sanomme rakastavamme lähimmäisiämme ja 
toivovamme heille kaikkea hyvää, mutta kuinkahan 
moni meistä soisi vaikkapa jollekin jätkämiehelle pa- 
remman elämän kuin itselleen. 

Kaikki me ihailemme käen kukuntaa, mutta unohdam- 
me sen konnamaiset teot pikkulintuja kohtaan. 

Jos nuorena tietäisimme miten lupsakkaa saattaa elämä 
toisilla vanhuksilla olla, moni meistä hyppäisi lapsuu- 
desta suoraan vanhuuteen. 

Jos pussitamme kaikki vaikeutemme säkkiin ja raa- 



haamme tuota säkkiä aina matkassamme, niin johan 
osaa elämä olla hankalaa. 

Älä seiso niiden joukossa jotka heittelevät kivillä hei- 
kompiaan, jonakin päivänä saatat itse olla kivitettävän 
paikalla. 

Jos jollakin on kyllin paljon järkeä ja kyllin vahvat 
kyynärpäät, voi hän nousta korkeallekin pallille, eikä 
hännystelijöistä ole silloin puutetta. 

Oletko koskaan kuullut anoppisi suusta, että hän olisi 
jossakin asiassa erehtynyt. 

Köyhyytensä ihminen tuntee silloin kun tarvitsisi kai- 
kenlaista tavaraa eikä ole varaa hankkia, rikkautensa 
taas silloin kuin on majan muutto ja kaikki pitäisi 
pakata. 

Ei viihtyvyys ole aina suurista rahoista kiinni, jos 
sinulla on vain kylliksi työhaluja niin voit saada paljon 
aikaiseksi ilman rahaakin kun käytät mielikuvitustasi ja 
kahta kättäsi. 

Laiska ennen palelee, ennen kuin kehtaa korjata talonsa 
lämpimäksi vaikka osaisikin. 

Jos haluat kokea todella riemukkaan päivän, mene 
katsomaan kun vasikat ovat keväällä ensimmäistä päi- 
väänsä laitumella. 

Huipulle päässeiden ihmisten kengänpohjat ovat usein 
nihkeitä toisten ihmisten tallomisista. 

Runoilija on kuin haukka joka kuulee, näkee ja tuntee, 
mutta harvoin hänen huutoaan kuunnellaan. 



Kaikilla meillä on naamari kasvoillamme, jolla halu- 
amme peittää todellisen minämme. 

Jos tapat ihmisen olet murhaaja, mutta jos tapat tuhat- 
kertaisesi, oletkin jo suuri sankari jolle pidetään puhei- 
ta ja kilistellään laseja ja sepitetään sankarilauluja 
jälkipolvia varten. 

Tuskallista oli Suomineidon syntymä, ja jälkipoltot tun- 
tuvat vieläkin. 

Suomineito on ehtinyt jo äidin ikään, mutta ei se silti ole 
vielä oppinut rakastamaan kaikkia lapsiaan yhtä suu- 
rella rakkaudella. 

Jos sinulla on itu jostakin asiasta, ei se merkitse vielä 
sitä, että olisit ratkaissut kaikki esteet itusi tieltä, niin 
että se voisi kasvaa kauniiksi hedelmää kantavaksi 
puuksi. 

Jos pienen tilan isäntä ryhtyy näyttelemään isäntää 
isoisten joukossa, on hän tuotapikaa entinen isäntä. 

Maalla pidetään itsestään selvänä sitä, että emäntä 
vaalii karjan ja uurastaa pellolla sekä hoitaa koti- 
askareet, mutta isäntä nostaa tilin kaikista hänen töit- 
tensä tuloksista, mutta kaupungissa ei yksikään nainen 
alistuisi moiseen työnjakoon. 

Jos joku emäntä on saanut puhutiksi miehensä niin 
pyörryksiin, että hänellä itsellään on joku vaikka kuin- 
kakin pieni oma tulonlähde, saa tuo emäntä koko kylän 
naisväen vihat päälleen ja hänen miestään aletaan 
kutsua aivan yleisesti tohvelisankariksi. 

Monet väittävät että Hella Vuolijoki puolusti Niskavuo- 



ri-sarjallaan pientilallisen elämää ja asiaa, mutta olisi se 
hauska tietää missä se sellainen pientila on jossa hevos- 
laumat kirmaavat pitkin peltoa ja piiat ja rengit tans- 
saavat suuressa pirtissä, niin että pitkät leipä vartaat 
senkun hytkyvät, ja mamsellit luuraavat salin puolella 
nimismiehen ja muiden isoisten kanssa kilpaa. 

Kaikkien valtioiden johtajat sanovat vastustavansa so- 
taa ja ajavansa rauhanasiaa, mutta mitä varten he sitten 
kilpaa varustavat aina vain tehokkaampia aseita joukko- 
tappamista varten. 

Rikkaan on hyvä hokea köyhälle, säästäkää, säästäkää, 
mutta mistä se köyhä säästää kuin ei tahdo riittää edes 
aikanaan kunnolla kaikkein välttämättömimpiinkään 
menoihin. 

On tiedemiehiä jotka todistelevat vaikka mitä liikemies- 
ten myynnin edistämiseksi, muka heidän tutkimuksiin- 
sa perustuen, ja ihmiset vielä uskovat heitä, vaikka he 
silmää räpäyttämättä väittävät puhtaita luonnontuot- 
teita myrkyllisiksi ja vaikka minkä taudin luojaksi ja 
taas selviä humpuukituotteita muka terveyttä edistä- 
viksi ja kaiken hyvinvoinnin peruslähteiksi. 

Yritä mennä kuovin pesälle, niin huomaat sen olevan 
yhtä vaikeaa kuin päästä osalliseksi rikkaan ja saidan 
miehen rikkauksista. 

Räyhäävän ihmisen kanssa on joskus vaikea tulla toi- 
meen, mutta hänestä sentään edes tiedetään mitä hän 
aikoo, mutta salakavalasta ei koskaan saa selvää mitä 
hän suunnittelee, ellei sitten itse ole yhtä salakavala. 

Naiset voivat olla sydänystäviä vuosikausia, mutta jos 
heidän välilleen tulee särö, kestää se lopun elämää. 



Syksyinen merenpauhu on mahtavaa kuunneltavaa ja 
tekee haikean olon ja saa meidät kaipaamaan jonnekin 
kauas ja tuntemattomaan, ehkä meri on sittenkin mei- 
dän ensimmäinen äidinkohtumme josta kantaäitimme 
ovat joutuneet maalle suurten maininkien heittämänä. 

Tähtitaivas on kuin valtava satumaa johon kaipaamme, 
mutta johon emme voi matkustaa, silti voimme ihailla 
sitä omalla kotipihallamme, eikä meiltä vaadita pääsy- 
lippua. 

Raha on välttämätön paha jokaisen ihmisen elämässä, 
tahdomme sitä sitten tai emme, ja aina olisi parempi jos 
sitä olisi vähän enemmän. 

Ei ole olemassa pelkkää hyvää ihmistä ja pelkkää pahaa 
ihmistä, molempia puolia löytyy meistä jokaisesta. 

Ei onnea voi mitata saavilla eikä ämpärillä, se on näet 
niin pieninä erinä maailmalla, että saamme olla tyyty- 
väisiä jos saamme edes jonkun murusen kiinni. 

Kaikki asiat on sanottu jo miljoona kertaa ennen sinua, 
mutta silti sinulla täytyy olla oikeus sanoa ne uudelleen 
omalla tavallasi. 

Miksi tämänpäivän Suomessa on melkein rikollista 
käyttää sanaa isänmaa, ja jos isänmaasta puhutaan, 
lausutaan tuo sana melkein kuin kuiskaten, ja kuiten- 
kin puhumme maasta jota me kaikki rakastamme ja jota 
esi-isämme ovat asustaneet ja muokanneet jo vuosisatoja 
ennen meitä. 

Emme me lähestulkoonkaan kaikki ole syntyneet kulta- 
lusikka suussa, monet ovat kuitenkin pystyneet vuole- 
maan itse oman lusikkansa, kuka sitten milläkin taval- 
la. 



Tämänpäivän Suomessa on vieläkin laki niin kuin se 
luetaan, jos työmies varastaa leivän suureen nälkäänsä, 
katsotaan hänen varastaneen järkevän harkitusti ja 
linnaa tulee niin että lätkää ja varkaan kyltti selkään 
lopuksi elämää, mutta jos korkeassa virassa oleva luke- 
nut johtaja, jolla pitäisi olla tietoja taito niin laista kuin 
muustakin oikeudenmukaisuudesta päässä eikä mis- 
sään aapiskirjan välissä, kavaltaa miljoonia yhteisestä 
kassastamme, niin hänen katsotaan toimineen täyttä 
ymmärrystä vailla ja tulikin linnan asemasta korkea 
eläke ja päänsilitystä ja siirto korkeampipalkkaiseen 
virkaan. 

Jos joku oikeistoon lukeutuva tekee jonkun sosiaalisen 
uudistusehdotuksen, sanotaan heti, että hän on huijari 
ja hänellä on varmasti joku jekku mielessä, mutta kun 
vasemmistoon lukeutuva tekee samantapaisen ehdotuk- 
sen, sanotaan häntä heti radikaaliksi ja leimataan ilman 
muuta kommunistiksi jonka ehdotusta on ehdottomasti 
vastustettava. 

Maanviljelijöitä ja karjankasvattajia pidetään yleisesti 
ottaen tyhmiä, mutta jos keneltä niin juuri heiltä 
vaaditaan satojen töiden taitamista, yritteliäisyyttä ja 
omatoimisuutta ja loputon määrä uskoa omiin voimiin. 

Kun köyhä putoaa aallonpohjaan, niin häntä ei kyllä 
naljon säälitellä, syytellään kyllä sitäkin enemmän, 
mutta annas olla kun rikas ja hyvässä asemassa oleva 
henkilö pudota rätkähtää korkealta palliltaan, niin jo- 
han käy poru ja kaikki ovat kilpaa auttamassa häntä 
uudelleen alkuun. 

Pienen maan johtajien olisi syytä hoitaa ensin oman 
maansa asiat tyydyttävään kuntoon, ja vasta sen jälkeen 
ryhtyä näyttelemään koko maailman metropoliittoja, ja 
sittenkin pitää varansa ettei joudu juoksupojan virkaan. 



Jotkut politiikan tekijät kuvittelevat olevansa kuole- 
mattomia, ja varmistaakseen kuolemattomuutensa he 
suunnittelevat jo eläessään itse itselleen muistomerkke- 
jä, harvemmat kuitenkaan kehtaavat tuoda ajatuksensa 
julki, mutta heitäkin kyllä löytyy. 

Sankka hännystelijöiden lauma saattaa pilata hyvänkin 
poliitikon, ja hän alkaa pitää itseään jonakin kaikkitie- 
tävänä Jumalana. 

Ei demokraattisessa maassa voi yksi mies olla kokonaan 
korvaamaton, sillä jos niin olisi, tietäisi se hänen kuole- 
mansa jälkeen koko kansakunnan tuhoa. 

Ennen vaaleja on aina vilkasta huutokauppamarkkinoil- 
la, jokainen saa kaikkea mitä tarvitsee ja mistä uneksii, 
mutta valitettavasti me elämme vielä vaalien jälkeenkin 
ja silloin huomaamme, että tyhjää jäi tavallisen pulliai- 
sen kouraan. 

Jos ihmiseltä riistetään työnteon oikeus, häneltä riiste- 
tään koko elämä, sillä vain laiskat ja loiseläjät voivat 
nostaa korvauksia ilman katkeruutta ja tarpeettomuu- 
den tunnetta, joskin korvauksetkin ovat parempi kuin ei 
yhtään mitään. 

Sanovat että maailma on pieni, kuitenkin siihen mahtuu 
valloittajia ja valloitettuja, siitä huolimatta vaikka jo- 
ka puolella puhutaan veljeydestä ja ihmisrakkaudesta. 

Kymmenettuhannet kädet huutavat työtä, olemmeko 
olleet liian ahkeria menneinä vuosina, vai ovatko mei- 
dän johtajamme liian luutuneita ja aikaansaamattomia, 
vai olemmeko synnyttäneet liian paljon lapsia ajattele- 
matta mitä voimme heille tarjota, ja entä kuinka käy 
tämän päivän lapsille ja heidän lapsilleen. 



Älä syytä ystävääsi jos hän pettää sinua, sinä itse olet 
luonut edellytykset hänen pettämiselleen. 

Kun teet palveluksen ystävällesi, älä heti laskelmoi, että 
hän tekee puolestaan vastapalveluksen sinulle niin et 
tule turhaan pettyneeksi. 

Pieni herra pöyhistelee herruudellaan ja yrittää saada 
toiset uskomaan, että hän on jo pääjohtajasta seuraava 
mies. 

Kateus vie kalatkin vedestä, mutta kyllä se vie paljon 
muutakin, lämmön ihmissuhteista. 

Koko elintarvikehuoltomme pelaa naisten varassa, jos 
naiset lopettaisivat karjanvaalimisen, niin särpimet lop- 
puisivat tuotapikaa, silti emme osaa antaa karjanhoita- 
jille riittävästi arvoa taloudellisesti emmekä henkisesti. 

Eivät lääkärit tahdo aina muistaa sitä, että he ja 
sairaalat ovat potilaita varten, eikä päinvastoin. 

Liiketoimintaa on niin monenlaista, lääkärin ammatti 
on yksi niistä. 

Jos joku uskaltaa tunnustaa lääkärilleen, että hän on 
parannellut itseään luonnonmenetelmillä ja saanut jopa 
apua vaivoihinsa, saa hän olla tyytyväinen jos häntä ei 
heitetä ulos, sillä lääkärit näkevät aina punaista kun 
puhutaan luonnonparannusmenetelmistä, ja kuitenkin 
penisilliinikin oli luonnonparantajien tiedossa jo paljon 
aikaisemmin kuin lääkärit osasivat nähdä edes unta 
siitä. 

Joka päivä meille kaupataan monenlaista roppia van- 
huutta ja kaljupäisyyttä vastaan, muka tieteen tuloksi- 



na, mutta jos nuo ropit todella auttaisivat, olisiko yhtään 
rikasta tai lääkäriä tullut vanhaksi ja kaljupääksi. 

Vanhuus on luonnollinen ilmiö kuin vuodenajat, ei sitä 
pidä ottaa minään ongelmana, vaan lupsakkaampana 
elämänmuotona, jolloin meillä on jo aikaa itseämmekin 
varten ja voimme lopultakin tehdä ja harrastaa sellaista 
mistä aikaisemmin voimme vain ajan niukkuuden takia 
uneksia. 

Jos elämämme on vaikeaa, on uni siunattu asia, ainakin 
silloin voimme matkustaa satujen valtakuntaan ilman 
mitään esteitä, ja katso seuraava päivä onkin taas 
helpompi kestää. 

Ihminen on kuin valmiiksi viritetty jousisoitin, mutta 
jousia ei pidä kiristää liian tiukalle tai ne katkeavat. 

Älä usko aina kyyneliin, niillä on petetty hallitsijoita- 
kin. 

Suurikin astia täyttyy lopulta niin täyteen, että pisara- 
kin lisää ja se vuotaa jo yli, eikö sitten ihminen kun on 
tullut kyllin täyteen ratkea lopulta. 

Jokaisen itsenäisen kansakunnan tulisi vaalia niin sa- 
nottua kansankulttuuria, pursutkoon se sitten runoina 
tai lauluina, mietteinä tai satuina, sillä juuri ne ovat sitä 
laatua kulttuuria jotka muodostavat todellisen betonipe- 
rustan kaikelle muulle kulttuurille, vain niistä ponnis- 
taen voi mikään muukaan korkeampi taide saada todel- 
lisen elinvoimansa. 

Ei jokaisen onni ole samanlainen, toinen voi uneksia 
ministerin salkusta, toinen voi tulla onnelliseksi yhdestä 
lämpimästä sanasta. 



Rahalla saa ja hevosella pääsee, mutta kummallakaan 
emme pääse kuolemaa pakoon. 

Ei ole helppoa olla köyhä, mutta ei ole helppoa rikkaal- 
lakaan, aina saa pohtia kuinka voisi tulla vielä rik- 
kaammaksi. 

Vanhuus ei ole pelkkää särkyä ja kivistystä, silloin 
meille tulee aikaa myös ajatella. 

Aina on tapana valitella eläkkeiden ja muun sosiaali- 
turvan pienuutta, mutta jos muistelemme omien van- 
hempiemme ja heidän vanhempiensa nuoruutta ja van- 
huutta, emme voi muuta kuin olla iloisia siitä, ettemme 
eläneet heidän aikakaudellaan. 

Mieronreppu on painava kantaa tyhjänäkin, ja kenties 
silloin vieläkin painavampi kuin täynnä, ja sen painon 
tuntee ja tajuaa vain ihminen joka on joutunut sitä 
kantamaan. 

Ihminen joka on sokea metsässä, tuolla Luojan meille 
järjestämässä satujen yrttitarhassa, on sokea muualla- 
kin. 

Koskaan ei ole syntynyt eikä tule syntymään niin taita- 
vaa taiteilijaa joka osaisi kuvata, maalata tai veistää tai 
tulkita sävelin kaikkea sitä kauneutta ja luonnon suurta 
ihmettä niin täydellisenä kuin itse luonto on sen kuvan- 
nut ja eteemme loihtinut. 

Ihminen on olevinaan kaikkitietävä ja kaikkiviisas, 
mutta ei hän pysty loihtimaan eloon edes pientä kukkas- 
ta, aina siinä tarvitaan itse luontoäidin apua. 

Jos matkaisimme sadun maailmaan vähän useammin 



kuin sen teemme, niin arkinen elämämmekin olisi pal- 
jon värikkäämpää kuin se todellisuudessa on. 

Suo joka päivä itsellesi pieni hetki kuin latautumista 
varten, toiset ihmiset tuntuvat sinusta siten paljon 
mukavammilta, ja olet itsekin paljon siedettävämpi 
kestää. 

Ei ihmisen onni tarvitse välttämättä aina näyttäviä 
raameja ympärilleen, sehän riippuu aina siitä miten 
vähään olemme tyytyväisiä. 

Joku poliitikko saattaa innostua puhumaan tunnin jopa 
kaksi ja yritämme olla tarkkaavaisina mitä hän puhuu, 
mutta kun hän lopultakin on lopettanut puheensa, 
saattaa salissa kuulua yleisön joukossa supinaa kun 
ihmiset kyselevät toisiltaan, että mitä se nyt oikein 
puhui. 

Poliitikko joka loikkii puolueesta toiseen on kuin haaska- 
lintu joka etsii vain kultamunaa itselleen, eikä turvalli- 
sempaa elämää niille joilta hän on valtakirjansa saanut. 

Jokaisessa meissä piilee peto, haluamme tuhota vastus- 
tajamme. 

Ei se että meillä on kaksi kättä ja kaksi jalkaa riitä 
todistaaan että olemme ihmisiä, tarvitaan myös 
sydän ja järki ohjaamaan kättemme töitä. 

Moni ääneltään hyväkin laulaja jää vain keskinkertai- 
seksi, ellei hän osaa laulaa myös sydämellään. 

Ole ammatiltasi sitten mikä tahtojaan, mutta älä luule 
että vain juuri sinun ammattisi on se maailmaa pystys- 
säpitävä voima ja kaikki muut ihmiset ovat vain jonnin- 
joutavaa väkeä. 



Olkoon työsi mikä tahansa, mutta tee se niin hyvin, että 
kehtaat jälkeenpäinkin sanoa, että se on sinun tekemä- 
si. 

Ei tarvitse olla suurikaan herran nappula, kun hänellä 
on jo hännystelijöiden lauma ympärillään. 

Sanotaan että demokratiassa ovat kaikki ihmiset saman- 
arvoisia, mutta kuinka on sitten mahdollista, että yksi 
näpsäyttää sormeaan ja koko kansa tanssii katrillia 
samanaikaisesti ja samalla tavalla. 

Kaikki me pelkäämme kuolemaa, kettu on viisas eläin, 
mutta pakoon sekin loikkii pyssymiestä joka on sen 
noutaja. 

Jos kaupunkeihin pyrkivät ihmiset tietäisivät mikä 
heitä siellä todella odottaa, eivät he niin kehakasti 
jättäisi maaseudulla olevia kotejaan. 

Köyhällä on maaseudulla vähemmän rahaa käytössään 
kuin jollakin kaupungin tehdastyöläisellä, mutta jos 
hänellä on tilkkunenkin peltoa tai puutarhamaata käy- 
tössään ja hän muistaa kesällä, että talvi on pitkä, ei 
hänen tarvitse koskaan tuntea elämäänsä niin turvat- 
tomaksi kuin sen kaupungissa asuvan tehdastyöläisen. 

Usein väitetään ettei tietäjiä ole olemassa, mutta kyllä 
monille näytetään tulevia tapahtumia ja kun he kerto- 
vat niistä ei kukaan usko ennen kuin perästäpäin kun on 
käynyt niin kuin tietäjä on kertonut. 

Ne jotka kiihkeimmin vaativat kaikkea valtaa itselleen, 
harvoin kuitenkaan osaavat käyttää valtaansa oikein, 
sillä he eivät ymmärrä, että kaikki ihmiset eivät voi 



eivätkä halua ajatella juuri heidän tavallaan ja että 
kaikilla asioilla on aina useampi puoli kuin yksi. 

Onko sillä loppujen lopuksi niin suurta väliä minkä 
värinen viitta on herrojen hartioilla, sininen vai punai- 
nen, tavallinen työläinen ja tavallinen maamies se on 
joka työt tekee ja herrat mäsläävät parhaat palat päältä. 

Kapitalistissa demokratioissa useimmat työttömyys- 
korvaustaan hakemaan menevät henkilöt ajavat omalla 
autollaan, mutta sosialistisissa maissa harvemmat aja- 
vat töihinkään omalla autolla. 

Suuretkin unelmat ja aatteet katoavat aikanaan kuin 
tuhka tuuleen, mutta silti aika menee vain eteenpäin. 

Jos tietäisimme mitä kaikkea maailmankaikkeus pitää 
sisällään, niin vähemmän meillä olisi röyhistelemisen 
aihetta. 

Jos kuka, niin hyvä emäntä on talon todellinen pönkä- 
puu. 

Jokainen meistä lankeaa joskus itsesääliin, mutta eihän 
meitä toiset säälikään, joten suokaamme itsellemme 
tuo ylellisyys silloin tällöin, mutta jos se menee tavaksi, 
on se pahasta ja meidän on otettava itse itseämme 
niskasta kiinni ja ravistettava niin että tuntuu. 

Metsän eläimilläkin on piilopaikkansa mihin ne pake- 
nevat nuolemaan haavojaan, mutta kaikilla ihmisillä ei 
ole paikkaa mihin käpristyä nukkumaan, minkä takia, 
se onkin jo toinen juttu. 

Jos otat käteesi kiven joka sisältää mineraaleja, tutkit 
sitä tuokionkin, voit tuntea luonnon suuren luomisvoi- 
man ja oman mitättömän pienuutesi. 



Jos otamme hartioillemme koko maailman murheet, käy 
elämä liian raskaaksi ja näännymme sen kuorman alle, 
varsinkin kun omissammekin on liikaa kerralla kannet- 
tavaksi. 

Ei maailma niin musta ja paha ole kuin usein väitetään, 
joka puolelta löytyy sentään iloisiakin asioita. 

Inhoamme varista, mutta kuka se onkaan joka keväällä 
ensimmäisenä kuuluuttaa raakunnallaan kevään ole- 
van tulossa. 

Ihminen joka voi pakata omaisuutensa yhteen matka- 
laukkuun on onnellisemmassa asemassa siinä suhteessa 
ettei häntä pidättele mikään, kun on tullut tarpeeksi 
täyteen, ei muuta kuin pakkaa matkalaukkunsa ja 
kävelee pois. 

Joka päivällä on omat murheensa, mutta tämän päivän 
murhe tuntuu raskaimmalta siksi, kun emme ole vielä 
ehtineet kasvaa sen yli. 

Metsänhenki voi puhua monenlaista, senkin, että se 
suojaa omiaan, joskus niitäkin jotka eivät sen suojaa 
todellakaan ansaitsisi. 

Kevät saa hanget sulamaan ja purot solisemaan, oma 
veremmekin kuohahtaa hurjaan laukkaan ja päämme 
täyttyy villeistä unelmista, joita emme kuitenkaan us- 
kalla toteuttaa, sillä meiltä puuttuu kevään voima ja 
muuttolinnun rohkeus. 

Ruikuttajien joukko on kasvanut niin valtavaksi, että jos 
esi-isämme voisivat, niin he tulisivat takaisin, pistäisi- 
vät kuokan käteemme ja häätäisivät meidät korpeen 
elantoamme etsimään. 



Raskaskaan työ ei tunnu meistä raskaalta, jos emme koe 
sitä vastenmieliseksi. 

Ei ole helppoa tehtaanjohtajallakaan, jos ei ole antaa 
työtä sitä tarvitseville, on hän saatanan kapitalisti, 
mutta jos taas on antaa töitä, tulee hänestä perkeleen 
kapitalisti joka riistää työläisiä. 

Suomen pitäisi olla tasavalta, ja kuitenkin täällä keisa- 
rit määräilevät aivan liian monista asioista. 

Salatun tien salaiset unelmat saavat meidät tekemään 
joskus tyhmyyksiä joita saamme katua lopun elämääm- 
me, kuitenkin nuo tyhmyydet ovat elämän suola ja ko- 
kemisen arvoisia. 

Usein sanotaan että se ja se ihminen on puhdas kuin 
ensilumi, kuitenkin ensilumi sisältää saasteita siinä 
kuin muukin lumi. 

Kun esi-isämme raivasivat peltoa kuokka ja lapio ja 
suunnaton määrä sitkeyttä ja elämänuskoa apuvälinei- 
nään, eivät he voineet kuvitella, että heidän jälkeensä 
tulee sukupolvi joka päästää kaiken lössiksi. 

Mitä pitemmälle tekniikka kehittyy, sitä enemmän 
meille jää vapaa-aikaa ja sitä onnettomampia me olem- 
me. 

Televisio on suuri tiedonlähde, mutta ei siitä pidä tehdä 
epäjumalaa huoneemme nurkkaan jota palvomme monta 
tuntia päivässä. 

Väitetään että työ aiheuttaa stressiä, mutta todellisuu- 
dessa työ on paras lääke niin stressiin kuin moneen 
muuhunkin vaivaan, mutta eihän muitakaan lääkkeitä 
saa tolkuttomasti käyttää. 



Vaikka nuoruutemme unelmat eivät toteutuisikaan, on 
elämä silti kokemisen ja elämisen arvoinen asia. 

Kannattaa olla liossa useampi rauta kuin yksi, jos se 
yksi ja kenties vielä toinenkin epäonnistuvat, ei meiltä 
mene sormi suuhun, on vieläkin jotain jota odotamme ja 
jonka eteen ponnistelemme. 

Ei kukaan ihminen ole syntyessään paha, ympäristö ja 
olosuhteet saattavat muokata häntä kylläkin pahaan 
suuntaan, mutta aina kannattaa yrittää pelastaa heik- 
kokin ihminen, sillä hänkin on yksi lähimmäisemme 
josta meidän tulisi kantaa huolta. 

Jokaisella meillä on kauneutta sielussaan, niilläkin 
jotka väittävät, ettei heillä ole sielua laisinkaan. 

Sorrettuja ja poljettuja ihmisiä löytyy niin idästä kuin 
lännestäkin, niin pohjoisesta kuin etelästäkin, kaikilla 
heilläkin pitäisi olla elämisen ja ihmisen oikeudet ajatel- 
la ja sanoa oma totuutensa niin kuin he sen kokevat, 
johan YK:n ihmisoikeuksien julistuskin sen takaa, vai 
takaako se? 

Kaikki byrokratia on pahasta ja herättää vain vastus- 
tusta ajattelevissa ihmisissä, tapahtukoon tuo byrokra- 
tia sitten minkä nimissä hyvänsä. 

Ohjattua byrokratiaa on vaikea vastustaa, koska suuret 
kansanjoukot on mobilisoitu sen puolelle ja niin yksityi- 
set vastalauseet on helppo hukuttaa terroriin ja väkival- 
taan ja kansanjoukot vielä hurraavat kun byrokratia 
toimii. 

Jokaiseen sydämeen on kylvetty jokin hyvä siemen, 
meidän tulisi vain osata houkutella esille tuo hyvyys ja 



niin se pieni siemen voisi ilahduttaa muitakin kuin 
kantajaansa. 

Elämä maaseudulla on työteliästä ja monitahoista, an- 
toisaa ja henkisesti rikasta, joskaan automatkaaja ei 
osaa päästä sen sisälle ja pitää niin ollen maaseudun 
elämää kuolettavan ikävänä ja pitkäveteisenä. 

Usein keräämme ympärillemme monenlaista jonninjou- 
tavaa krääsää jota emme koskaan tarvitse, mutta halu- 
amme vain näyttää naapureille ja tutuillemme kuinka 
meillä on, mutta kuitenkin köyhyys paistaa heti lävit- 
semme kun vain aukaisemme suumme. 

Kuolema on meille suuri vapauttaja, joka armahtaa 
meitä silloin kun omat voimamme eivät enää riitä. 

Aina kun ihmisiä vainotaan ja kidutetaan ja suljetaan 
vankiloihin ja ammutaan, aina sanotaan tuon kaiken 
tapahtuvan kansanedun nimissä ja isänmaan onneksi ja 
parhaaksi. 

Kaikissa asioissa on aina monta puolta, näkemyksemme 
riippuu aina siitä miltä puolelta asioita tarkastelemme. 

Kello mittaa aikaa sekunti kerrallaan ja jos me käymme 
kellon kanssa kilpasille, menee hermot ja kiire ei lopu 
koskaan. 

Ei kenenkään ihmisen pitäisi luulla itsestään niin suu- 
ria, ettei hän muka tarvitsisi missään asiassa toisten 
apua, siksi älä itsekään ole ynseä jos sinulta apua 
pyydetään. 

Älä koskaan luule että juuri sinun ammattisi on ainoa 
tärkeä ammatti maan päällä ja toiset ihmiset täysiä 



tolvanoita vaikka he eivät osaisikaan juuri sitä mitä 
sinä osaat. 

Kun kotipaikkakuntansa hyvinvointia ajatteleva henki- 
lö pitelee kädessään löytämäänsä arvokasta malmiki- 
veä, on hän kuin koulupoika joka on löytänyt viisasten- 
kiven, jossa piilee koko tulevaisuus auringon ja taivaan- 
sinen loistokkaana sekoituksena. 

Jos vain tietäisimme missä on oikean ja väärän tarkka 
raja, meidän olisi helppoa suunnistaa sille oikeallekin 
puolelle, mutta oikean ja väärän raja on niin tuhottoman 
koukeroinen, ettemme aina näe tuota rajaa vaikka 
kuinka tahtoisimme, mutta riittää kun sentään edes 
yritämme ja teemme parhaamme. 

Sinä joka etsit elämääsi oikeaa suuntaa ja olet epävar- 
ma, mene luontoon, siellä voit syventyä elämäntotuuk- 
sien edessä ja keskustella Luojasi kanssa kahden kes- 
ken. 

Sydämenviisaudella on paikkansa ihmisten välisessä 
kanssakäymisessä, usein se näkee ja kuulee sellaisiakin 
asioita joita pelkkä järki kieltäytyy kuuntelemasta ja 
ymmärtämästä. 

Jos luulet tietäväsi koko totuuden lähimmäisestäsi, älä 
silti huuda julki totuuttasi koko maailmalle, sillä se on 
vain sinun totuutesi, ja hänellä itsellään saattaa olla 
oma totuutensa, joka on aivan erillainen kuin sinun 
totuutesi ja hän saattaa olla enemmän oikeassa kuin 
sinä. 

Yksinkertaisen ihmisen elämä on yksinkertaista, sitä ei 
rasita stressi eikä muukaan elämän monimutkaisuus, yk- 
si lahjaksi saatu tupakka saattaa tehdä hänet ikionnelli- 



seksi, mutta ei kenelläkään silti saisi olla oikeutta pilkata 
häntä, sillä emme koskaan tiedä milloin voimme olla itse 
vieläkin yksinkertaisempia. 

Ei kenelläkään nyt niin kurjaa lapsuutta ole ollut, 
etteikö sieltä muistojen kätköistä voisi kummuta yhtä 
lämmittävää muistoa. 

Kun kuu ei kuule, eikä päivä nää, uskaltaa arkakin olla 
oma itsensä. 

Älä ole liian äkkijyrkkä missään asiassa itseäsi äläkä 
muita kohtaan, niin huomaat että elämä voi olla paljon 
siedettävämpää. 

Ajatuksen itu on kuin laihonalku joka voi kehittyä 
kauniiksi tähkäpääksi, pitäen sisällään monta uutta 
itua joista taas voi kehittyä mitä tahansa. 

Sotaa ja riistoretkiä suunnittelevat maailman mahti- 
miehet pitäisi ampua avaruuteen, siellä heillä olisi 
aikaa miettiä ja tavallisilla ihmisillä menisi paljon 
paremmin. 

Jos takerrut jokaiseen pikkuseikkaan, ei sinulta kyllä 
kaiveleminen lopu koskaan. 

Jos oppisimme arvostamaan toistemme työtä, niin maa- 
ilmassa olisi paljon enemmän onnellisia ihmisiä, sillä 
tyydytys ja tunnustuksen saaminen tehdystä työstä on 
onnemme suurin ja voimakkain perusjuuri. 

Rahalla on liian suuri valta maailmassa, niin sydämis- 
sämmekin. 

Kun näemme joutsenen lentävän, meidät valtaa kaipuu 



kaukaisiin maihin, ja on kuin se veisi meistä osan 
mennessään. 

Näpistelevä ihminen on liero, ja tosipaikan tullen hä- 
neen ei voi luottaa missään asiassa. 

Ei yksi pääsky kesää tee, niin sanotaan, mutta kuitenkin 
se on varma kesän merkki. 

Emme tietäisi mitä ilo on, ellemme tuntisi sen toisiakin 
kasvoja joita suruksi kutsutaan. 

Vaikka tiedämmekin ettei mitättömyyksiin kannata 
tuhlata aikaansa, harvoin kuitenkaan keksimme keinoa 
päästä heistä eroonkaan. 

Kun ukkonen jyrisee ja raekuurot pieksävät selkäämme, 
tiedämme kuitenkin, että kyllä aurinkokin aikanaan 
näkyy taivaanrannalla, mutta alituiseen ruikuttavan 
ihmisen ruikutuksista ei tule loppua koskaan, sillä hän 
keksii aina kyllä uusia ruikutuksen kohteita. 

Tehtävämme on tehdä työtä ja kasvattaa uusi sukupolvi, 
mitä siitä yli saamme, se on jo rikkautta. 

Ei se ole aina helppoa herroillakaan, toiset antavat 
lahjuksia ja ilman jääneet huutavat julki kaiken koko 
kansalle, ja kuitenkin pitäisi voida näyttäytyä puhtaana 
pulmusena. 

Jos sinulla on toiveita ja unelmia, ryhdy määrätietoisesti 
työskentelemään niiden toteuttamiseksi, mutta ota silti 
huomioon, että kohtalollakin saattaa olla varattuna 
jotain sinuakin varten. 

Yhdestä pienestä siemenestä voi kasvaa hyvässä hoivas- 



sa suuri ja kaunis kukkapensas, miksi ei sitten yksikin 
hyvä työ voisi kantaa kauniin hedelmän. 

Ei tuulen perästä kannata juosta, parempi pysyä paikal- 
laan ja odottaa kunnes tuuli on kääntynyt ja palaa 
takaisin, niin on myös kaikenlaisten muotivillitysten 
kanssa, aina ne palaavat omille jäljilleen. 

Jos tunnemme tarvetta tehdä jotakin erikoista, miksi 
emme tekisi ja soisi iloa itsellemme, mitä siitä jos joku 
nauraa. 

Ihminen joka aina kuuntelee kaikessa toisten neuvoja, ei 
tule koskaan pääsemään päämääräänsä. 

Jos voisimme lastata laivan unelmillamme ja toiveil- 
lamme ja purjehtia pois, ei mikään ankkuri voisi pidätel- 
lä laivamme lähtöä, ainoa asia joka meitä pidättää on 
omaiset ja kotiseutu, mutta ne siteet ovatkin lujempia 
kuin minkäänlainen teräsvaijeri. 

Sivistynyt ihminen ei kiroile, mutta on asioita joita 
ajatellessaankin tavallinen ihminen ei voi olla kiroa- 
matta. 

Jos joku tulee pyytämään sinulta anteeksi, älä kiellä 
anteeksiantoasi, sillä jonakin päivänä saatat joutua itse 
anelemaan toisen anteeksi antoa ja jos se sinulta evä- 
tään menetät sielusi rauhan. 

Isänmaa on kuin kaunis kukkanen jota meidän kaikkien 
tulisi rakkaudella ja hellyydellä vaalia, ei kukkakaan 
kestä loputtomiin likaa ja saastetta vaan kuolee pois. 

Metsänistuttaja tietää ettei hän voi niittää satoa istu- 
tuksistaan, eikä edes hänen lapsensa, mutta siitä huoli- 



matta hän istuttaa ja hoivaa taimistoa vielä senkin 
jälkeen useita vuosia, eikö tämä ole mitä parhainta 
isänmaanrakkautta konkreettisessa muodossa, mutta 
siinä tarvitaan myös henkistä ryhtiä. 

Onnellinen on mies joka pitää kämmenellään kypsää 
tähkäpäätä, silloin hän tietää, että hänen työnsä on 
palkittu, kunhan vielä syksykin vain suosisi häntä. 

Kun tuuli humisee puiden latvoissa, sitä kannattaa 
herkistyä kuuntelemaan, sillä se voi kertoa mitä ihmeel- 
lisimpiä asioita. 

Kaikilla kasveilla ja eläimillä on omat vihollisensa, niin 
ihmiselläkin, mutta me voimme sentään jossain määrin 
suojautua, mutta sisältäpäin kasvavaa vihaa vastaan 
olemme suojattomia, yrittäkäämme siis suojautua vi- 
hansiementä vastaan. 

Älä pidä käärmettä lemmikkinäsi, lopulta se pistää 
kuitenkin. 

Rikkaan miehen naapurissa on köyhän oltava aina 
varuillaan, ellei rikas sano tahtovansa köyhän maita ja 
peltoja, punoo hän kuitenkin koko ajan juonta kuinka 
saisi köyhän maat mahdollisimman halvalla. 

Kapitaalinen tunne voi olla riemukas kokemus, kun 
kävelee omalla maalla ja tuntee todellista omistamisen 
riemua. 

Jos omistat maata, älä myy sitä ensimmäisestä mielijoh- 
teesta pois, maa näet säilyy, mutta rahat sulavat kuin 
voi auringonpaisteessa ja kohta sinulla ei ole maita eikä 
rahoja ja maantie on kylmä kävellä tyhjin taskuin ja 
lyötynä miehenä. 



Jos voisimme matkustaa linnunradalle ja vielä palata 
sieltä takaisinkin, osaisimme olla paljon nöyrempiä ja 
pienempiä. 

Liian usein huomamme lähimmäistemme hyvyyden vas- 
ta heidän kuoltuaan. 

Mitä helpommaksi elämämme käy, sitä veltompia meis- 
tä tulee. 

Ei kannata odottaa, että Luoja järjestää meille kaiken 
mitä tarvitsemme, on itsensä yritettävä, mutta Luojalta 
kyllä voimme anella siunausta työllemme. 

Moni ihminen saa ensimmäiset kukkasensa vasta hau- 
dalleen. 

Kun vainaja on laskettu hautaan ja viimeisiä multia 
lapioidaan, alkaa jälkeenjääneiden päässä jo raksuttaa 
laskukone, miten paljon hänen osuutensa perinnöstä 
oikein tekee. 

Aivan liian monet vanhukset on potkittu maantielle 
heidän liiallisen hyvyytensä ja sinisilmäisyytensä täh- 
den. 

Kun kohtaat aivan uuden ja oudon ihmisen, kuuntele 
häntä, ehkä juuri hän on kuuntelemisen arvoinen. 

Ihmisen joka rakastaa luontoa, ei tarvitse olla koskaan 
yksin, metsänhenki ja eläimet ja kasvit puhuvat hänelle 
ihmeellisiä asioita joista tietämättömillä ei ole aavistus- 
takaan. 

Kulje tietäsi hymyilevin kasvoin, totisen naamataulun 
kantajia on jo riittämiin ilman sinuakin. 



Niin sanotulla huonollakin ihmisellä on hyvätkin puo- 
lensa, mutta ei niistä kerrota vaan kaivellaan niitä 
huonoja puolia, joita puolia löytyisi kyllä niistä kaiveli- 
j oista itsestäänkin. 

Monet aikaansaamattomat ja nahjusmaiset virkamiehet 
eivät menesty yksityisillä sektoreilla vaan heidät potki- 
taan tuotapikaa pellolle ja niinpä he suhteiden kautta 
ovatkin pesiytyneet valtion virkoihin, joista heitä ei saa 
pois seipään kanssa ajamallakaan, mutta onneksi valti- 
on palkkalistoilla on myös kyllin päteviä ja teräviä 
sihteereitä jotka hoitavat esimiestensäkin toimet. 

Ei se että naapurisi ja sukulaisesi pitävät sinua mität- 
tömänä ja ilkeänä ihmisenä tee sinusta vielä sellaista, 
ehkä sinulla on joitakin sellaisia avuja joita heillä ei ole, 
ja he siksi purkavat raivoaan panettelemalla sinua. 

Jokainen maa on omille kansalaisilleen rakas ja kallis ja 
puolustamisen arvoinen, jos kaikki valtiot ja kansat 
oppisivat kunnioittamaan noita hyveitä toistenkin valti- 
oiden ja kansojen kohdalla, ei tarvittaisi mitään sotia ja 
asevarusteluja. 

Ihminen joka pettää oman maansa ja kansansa on suuri 
raukka, eikä hän ole säälinkään arvoinen. 

Jos voisimme nukahtaa ja herätä uudelleen elämään 
vasta sadan vuoden kuluttua, luulisimme varmaankin 
tulleemme aivan uuteen kylään ja uuteen ja aivan 
outoon maahan, niin nopeaa on kaikki kehitys kun 
koneet ovat ottaneet ihmisten paikan. 

Työväenlehdet moittivat niin sanottuja kaupallisia leh- 
tiä siitä, että ne luovat julkkiksia ja ovat valheellisia, 
mutta itse ne tekevät aivan samat temput, vain toisin 
muunnoksin. 



Eivät kaikki aatteenkaan ihmiset halua liehuttaa lippu- 
aan joka paikassa, mutta kyllä he ovat mielissään jos 
toiset liehuttavat sitä lippua heidän puolestaan ja he 
saavat korjata sadon. 

Jos Suomi siirtyisi sosialistiseksi valtioksi, niin samat 
herrat täällä istuisivat johtajien palleilla kuin nytkin, he 
vain kääntäisivät takkinsa nurin ja katso ihmettä, hehän 
ovat olleet sosialisteja jo vuosikymmenet, mutta eivät 
vain ole uskaltaneet sanoa mielipidettään julkisesti, ja 
katso kansa hurraisi ja painaisi töitä aivan niin kuin 
ennenkin, mutta herroilla menisi oikein mukavasti. 

Ummikko sokeakin voi nähdä enemmän kuin tyhmän 
ylpeä kahdella näkevällä silmällään. 

Jokaisella maalla ja kansalla on omat johtajansa, jos 
loukkaat johtajia, loukkaat samalla koko kansaa. 

Suurvallat ovat ottaneet itse itselleen oikeuden sanella 
pienille valtioille mitä nämä saavat tehdä ja mitä sanoa 
tai jättää sanomatta tai tekemättä, mutta itselleen he 
kyllä ovat pidättäneet oikeuden sanoa ja tehdä kaikessa 
juuri niin kuin on heille edullista ja juuri niin kuin he 
tahtovat. 

Saappaannuolijoita löytyy joka puolelta maailmaa, mut- 
ta ehkä se on yksi tapa pysyä hengissä, saappaankorot 
ovat näet kovia ja joskus raudalla vahvistettuja, ne 
tuottavat tuskaa ja saattavat tappaakin. 

Nykyisen ja tulevan tekniikan aikakautena on pienten 
valtioiden turhaa varustautua puukoin ja puntarein, ei 
siinä ehtisi muuta kuin vahingoittaa vain itseään. 

Ehkä kaukainen tähdentuikinta on merkkivalo, jossa 



sielumme saa levähtää matkallaan kohti uuttaja ikuista 
olotilaa. 

Elämä on mahtava draama jossa vuorovedet vaihtelevat, 
varo ettet joudu liian kauaksi merelle, mutta älä silti 
pelkää, meri on äitisi, joka rakastaa ja hellii sinua. 

Aurinko on kuin mies, sen säteet toimivat hermoratoina 
joilla se houkuttelee maan ottamaan vastaan sadepilvien 
siemensyksyn, ja katso, kasvit ja puut paisuvat ja lisään- 
tyvät auringon lämpimien suudelmien antaessa niille 
kaiken hellyytensä, sama toistuu ihmisten keskuudessa, 
mies on aurinkoja nainen itse äitimaa joka kasvattaa ja 
vaalii, suojaa ja lämmittää, molemmat kiertokulut ta- 
kaavat elämän jatkumisen. 

Kaikki me puhumme rotusortoa vastaan, mutta emme 
varmasti puhuisi jos se olisi meidän maassamme yhtä 
suuri ongelma kuin se on niissä maissa joista puhumme, 
kuka meistä on esimerkiksi valmis ottamaan asuntoonsa 
romaaneja tai muita kulkijoita, eipä monikaan, pakolla 
heidät olisi asutettava tai rakennettava heille omat 
erikoiset kylänsä. 

Poliitikot kilpailevat siitä, kuka parhaiten kunnostau- 
tuu autioittaessaan maaseutua, ja kenen ansiosta saa- 
daan mahdollisimman monta pienviljelijää verotuksella 
ja muilla laillisilla konsteilla pois tiloiltaan, kukaan ei 
uskalla korottaa ääntään ja sanoa, pysykää hyvät ihmi- 
set siellä, pitäkää kynsin hampain kiinni tiloistanne ja 
kaljoistanne niin saatte edes syödäksenne, mikä seikka 
ei ole ollenkaan niin varmaa kaupungeissa kuin teille 
luvataan. 

Ennen työnantaja maksoi työntekijälle palkkaa tehdystä 
työstä, nyt yhteiskunta maksaa palkkaa työnantajalle, 
että tämä ottaisi työntekijän työhön. 



Jokaisessa kylässä on arvohenkilöt ja sitten ne muut. 

Tekopyhä ihminen on kaikista suvaitsemattomin toisen 
ihmisen heikkouksille, sillä hän pelkää itsekin vielä 
lankeavansa. 

Monet hokevat toveri, toveri, mutta heti kun käännät 
selkäsi heille, he kaivavatkin jo maata jalkojesi alta. 

Ei elämä ole mikään tietokilpailu, mitä et tiedä tai 
muista, sen voit tarvittaessa tarkistaa kirjoista tai ottaa 
sitten muuten selvää asioiden oikeasta laidasta. 

Ei lottovoitto voi kaikille langeta, eikä sen varaan voi 
elämäänsä rakentaa, kyllähän me sen tiedämme, mutta 
silti uskomme onnettareen, uskoisimmepa yhtä lujasti 
ihmisessä piilevään hyvyyteen, niin saisimme yhdessä 
paljon enemmän aikaiseksi. 

Uskonto väittää, että pahat tekomme rangaistaan lapsil- 
lemme aina kolmanteen ja neljänteen polveen, mutta 
kuinka Jumala voisi olla niin pitkä vihainen ja kostonha- 
luinen, eihän maallinenkaan laki rankaise lapsiamme 
meidän pahoista töistämme. 

Isoiset ovat aina tehneet mitä ovat tahtoneet, pienet ovat 
aikansa narisseet ja sitten taipuneet, taipuneet siksi, 
että heidät on tavalla tai toisella pakotettu taipumaan. 

Kun luet männyn vuosirenkaita se käy hetkessä, vaikka 
kasvuun on mennytkin vuosikymmeniä, yhtä nopeasti 
lasket omat kertoimesi, vaikka joskus oletkin luullut 
että sinulla on aikaa vuosituhansia. 

Mikä on se sielumme soppi jossa paholainen asustaa 
käskien meitä tekemään pahaa ja loukkaamaan lähim- 



mäisiämme ja me tottelemme, siitä huolimatta, vaikka 
hyvin tiedämmekin, että se on väärin. 

Usein me rakennamme nuoruutemme unelmista suuren 
tornitalon ja koristamme sen lauluin ja kukkasin, mutta 
yhtä usein jo ensimmäinen myrsky hajoittaa koko raken- 
nelmamme ja kukkasiakaan ei löydy raunioiden joukos- 
ta. 

Viekas ihminen on kuin ankerias, ei hänestä otetta saa, 
ja ennen kuin huomaatkaan, pistää hän sinua takaa- 
päin. 

Elämä on kuin valtameri, jos tiedät suunnan mihin olet 
matkalla, älä muuta kurssia yhtämittaa, avomerelläkin 
saattaa olla salakareja jotka voivat käydä kohtalok- 
kaaksi. 

Jos aiot pitää miniäsi ystävänäsi, älä koskaan moiti 
häntä vaikka olisi aihettakin. 

Sodassa syntyy sankareita ja heitä ylistetään ja heistä 
tehdään lauluja joita jälkipolvetkin vielä laulavat, arki- 
elämäkin synnyttää omat sankarinsa, mutta ei heis- 
tä lauluja tehdä, sillä heitä ei edes huomata. 

Mainosmiehet väittävät että pankissa on ystävä jokai- 
sella, mutta jos todellisuudessa olisi niin, niin köyhällä 
ei olisi hätäpäivää. 

Sosialisointia voidaan hoitaa ilman aseita ja verenvuo- 
datustakin, tänään sosialisoidaan pienviljelijät pois ti- 
loiltaan kaikessa yhteisymmärryksessä, ensi viikolla 
tulee sitten suurempien vuoro. 

Onnenonkijoita on monenlaisia, toiset onkivat itselleen 



toiset taas yrittävät onkia onnea koko kotiseudulleen 
etsiessään malmikiviä, ja onnistuessaan heitä kadehdi- 
taan samalla tavalla kuin muitakin, ei kukaan muista 
sitä kuinka he ovat tehneet pyyteetöntä työtään kaikes- 
sa hiljaisuudessa kenties jo vuosikymmeniä. 

Turvallisuuden kaipuu on ihmisen perustarpeita, kaikki 
me sitä halajamme, kuka sitten milläkin konstilla, 
monet eivät onnistu siinä suhteessa koskaan. 

Laiska ihminen yrittää säästää itseään kaikessa kuin 
saituri rahojaan. 

Aina meiltä pitäisi löytyä sen verran lapsenmieltä, että 
näkisimme närhissäkin jotain kaunista, ellei muuta niin 
värikkään ulkoasun. 

Lumisade peittää alleen kaiken lian ja saastan ja eiliset 
jälkemme, mutta muistojemme kuralätäköitä sekään ei 
pysty peittämään. 

Etsiessään elantoa ja turvallisuutta itselleen ja lapsil- 
leen, ihminen joutuu useinkin tinkimään omista peri- 
aatteistaan ja nielemään monenlaisia nöyryytyksiä. 

Hymysi taakse voit kätkeä suurenkin surusi, eivätkä 
toiset voi sinua enää lisää haavoittaa. 

Sydämesi on kuin laululintunen joka omaa taidon viser- 
tää monella tavalla, hiljenny joskus kuuntelemaan mitä 
sillä on kerrottavaa sinulle itsellesi. 

Elämä koostuu iloista ja riemuista, itkuista ja pettymyk- 
sistä, voitoista ja tappioista, mutta ah, se on sittenkin 
elämää. 



Minulta Sinulle 



Olemme tottuneet vaatimaan, että miehen tulisi olla 
luja kuin teräksestä tehty, ja naisen taas hellä kuin 
keväisen koivunlehvän kosketus ihollamme saunanlau- 
teilla, mutta olemmeko unohtaneet, että itse elämä on 
niin valtavan suuri ahjo, jossa teräskin voi muuttua 
koivunlehväksi ja koivunlehvä teräkseksi ja niinpä 
saammekin sitten kokea ja nähdä kaikenlaista joka 
panee meidät vain ihmettelemään. 

Onnemme malja on kukkuroillaan juuri silloin kuin em- 
me ole vielä ehtineet tutustua hänen toiseen puoleensa, 
vaan kun olemme tulleet täysin tutuiksi, on maljamme- 
kin jo puolillaan ja hupenee pikku hiljaa loppuaan kohti. 

Rakastettusi huulilta voit juoda elämänhurman kuuma- 
na ja täyteläisenä, ja juopua siitä kuin kypsästä viinistä, 
johon ovat yhtyneet auringonsäteet ja rankkasateet ja 
maanuumenista nousevat suolaiset aromit, jotka yhtyes- 
sään luovat raukeuden jäseniisi kuin rakastettusi syli 
josta olet nauttinut yltäkylläisyyteen asti. 

Kun köyhyys tulee ovesta sisään, niin lentää rakkaus 
ikkunasta ulos, on joku viisas sanonut ja vanhukset ovat 
toistelleet tuota nuorilleen jo kauan, mutta vasta sitten 
kun elämä on riepotellut meitä kylliksi, huomaammekin 
kuinka oikeassa he olivat. 

Rakkauskin voi tuntua kahleelta, ellei jää mitään 
hengitysaukkoa muuhun maailmaan. 

Rakastunut ihminen on kuuroja sokea, silmät ummessa 
hän saattaa kulkea kohti tuhoaan, ja jos yrität estellä 
häntä, saat vain vihat niskaasi. 

Harvoin rakkaus kestää läpi ihmisiän, mutta ei elämä 
siihen lopu vaikka rakkaus loppuisikin. 



Viisaat miehet ottavat vaimoikseen tyhmiä naisia, siten 
heidän viisautensa pääsee paremmin oikeuksiinsa. 

Jos nainen osoittaa ystävyyttä miehelle, luulee mies, 
että ilman muuta nainen haluaa hänen kanssaan sän- 
kyyn. 

Jos rikkaat voisivat kieltää köyhältä rakkauden ja 
seksin ilot, he kieltäisivät ne armotta. 

Monet miehet jotka itse hyppäävät hurvittelemassa ja 
jotka retket eivät pääty pelkkään silmäniskuun, ovat 
olevinaan erittäin hyviä perheenisiä, mutta omia vaimo- 
jaan he eivät päästä edes naapuriin. 

Nainen joka tyytyy olemaan vain pelkkä pyyheliina, 
johon mies kuivaa kätensä ulos lähtiessään ja kuka ties 
minne, ei ansaitsekaan parempaa kohtelua. 

Jos kumppanisi on vähemmän kaunis, tulet huomaa- 
maan kuinka hän hyvyydellään voi sokaista sinut ja näet 
hänet aina vain entistä viehättävämpänä. 

Onnellisimmillaan on nainen joka on onnistunut saa- 
maan kumppanikseen miehen joka pitää huolen kaikes- 
ta ja hän itse saa olla vain kuin myötäeläjänä. 

Avioliitto on kovempaa tai hiljaisempaa kaksintaistelua, 
jossa otteet loppua kohti vain kovenevat. 

Tyhmän miehen rinnalla nainen saa tuntea olevansa 
todella naimisissa. 

Kun pappi on lukenut kaikki loitsunsa ja sanonut 
lopuksi aamenensa, ei hän arvaa kuinka monelle parille 
hän samalla paiskaa kiinni todellisen helvetinportin. 



Ei mies halua, että hänen naisensa olisi itsenäinen, ja 
missään tapauksessa hän ei salli naisensa olla itsensä 
yläpuolella, päinvastoin naisen tulisi palvoa miehensä 
suuruutta, vaikka sitten mitään palvottavaa ei olisi- 
kaan. 

Mies on valmis vaatimaan naiseltaan puhtautta ja hy- 
vyyttä, siitä huolimatta vaikka hän itse olisi kolunnut 
pohjiaan myöten kaikki kuralätäköt. 

Moni nainen kyllä haluaisi, että hänen miehensä olisi 
yläpuolella ainakin naapurin isännästä, mutta jos hän 
onkin täysi nolla, niin voi sitä harmien määrää. 

Rakkaus ilman seksiä ei tule koskaan pitemmän päälle 
onnistumaan, mutta seksi ilman rakkautta pelaa kyllä. 

Jos nainen tietäisi etukäteen millaiseen kolhoosiin hän 
oikein saattaa avioon mennessään joutua, niin moni 
nainen pyörtäisi kirkonovelta takaisin. 

Nainen hakee miehessä turvaa, ei niinkään hyvää ra- 
kastajaa, mutta usein se käy kuitenkin niin, että nainen 
saa olla turvana itselleen, lapsilleen sekä miehelleen ja 
vielä yhteiskuntakin antaa hänelle oman ja erittäin 
raskaan painolastinsa. 

Jos nainen uskaltaa puhua keskustelussa vapaasti kai- 
kista asioista, sanotaan tuotapikaa, "hän on sellainen 
nainen" 

Hengeltänsä vahva nainen on kuin mannerjalustalta 
nouseva betonipilari aavalla merellä, johon hukkuvat 
miehet yrittävät tarrautua, voidakseen elää huoletonta 
elämää. 



Miehet ovat usein kuin kiimaisia koiria jotka juoksevat 
narttujen perästä, unohtaen kotinsa ja velvollisuutensa. 

Salainen rakkaus on kuin bensatynnyri, ei tarvita kuin 
yksi raapaisu ja se räjähtää palamaan, polttaen kaiken 
ja saaden muutenkin paljon pahaa aikaan. 

Vanhenevan ihmisen ei kannata juosta seksin perästä, 
on niin paljon muita asioita joilla voi täyttää elämänsä ja 
jopa olla vielä hyödyksi ja iloksi muille, samalla siitä saa 
iloa itselleenkin eikä tarvitse tuntea itseään ihan tar- 
peettomaksi. 

Naisen tasa-arvo toteutuu kotipiirissäkin vasta silloin, 
jos hän pystyy tuomaan kotiin paksumman tilipussin 
kuin kumppaninsa, ja usein se ottaa tiukalle vielä 
sittenkin. 

Sanovat että raamattu on pyhä kirja, ja kuitenkin se 
tuomitsee naisen alempaan kastiin kuin miehen ja vain 
hänen varjokseen, mutta jos raamatun olisi kirjoittanut 
joku nainen, se varmasti olisikin vähän toisenlainen. 

Nuoruudenrakkaus on kuin kaukainen sininen uni, 
johon niin mielellämme sukellamme silloin kun meillä 
on vaikeaa. 

Luulotautinen kalvaa kumppaniaan niin kuin koira 
luuta, unissaankin hän vartioi ja luulee. 

Jos haluat onnistua avioliitossa, älä luule vaan rakastaja 
anna toisenkin rakastaa, sillä luuloista kasvavat kukka- 
set ovat myrkyllisiä ja ne myrkyttävät ilmankin jota 
hengität. 

Oikean naisen seurassa hääppönenkin mies voi kokea 
suuruutensa. 



Väljähtänyt rakkaus on kuin valju jauhovelli, ei tunnu 
millekään eikä maistu millekään. 

Kuuma rakkaus on kuin kiehuva pikipata, jos lisäät 
puita padanalle tai kaadat vettä pataan, niin kohta ei ole 
padassa mitään keitettävää. 

Mies on aina ollut kuin suuri lapsi joka on uskottu 
naisen hoiviin. 

Jokainen nainen kyllä miehen saisi jos vain haluaisi, 
mutta monet naiset rakastavat enemmän vapauttaan 
kuin miestä. 

Miksi rakkauslaulut ovat melkein aina surullisia, ja 
kuitenkin rakkauden pitäisi olla iloinen asia. 

Unelmat ovat aina kauniimpia jos ne voi jakaa toisen 
kanssa. 

Jos rakastettusi on ollut rakastunut johonkin toiseen 
ennen sinua, älä ole haamuille mustasukkainen, vaan 
syytä itseäsi kuin olet myöhästynyt passipaikalta. 

Jos liikut luvattomilla teillä, niin muista, että yölläkin 
on silmät jotka näkevät. 

Moni vanhapoika on jäänyt yksin ihan pelkkää saamat- 
tomuuttaan, ja lopulta hänestä on tullut niin saita, ettei 
millään raaski ottaa naista talouteensa, muka tuhlaa- 
maan. 

Monet naiset arvostavat enemmän arvokoruja kuin itse- 
ään. 

Jos petyt rakkaudessa, älä ryhdy hautomaan pahoja aja- 



tuksia, vaan etsi kiireen vilkkaa uusi kumppani ja 
saatat olla paljon onellisempi kuin koskaan aikaisem- 
min. 

Mies joka haluaa olla ja hänestä kylällä sanotaan, hän 
vasta on hyvä mies, on useinkin omassa kodissaan täysi 
tyranni, joka haluaa nujertaa kaikki perheenjäsenet, ja 
voi sitä joka vastustaa. 

Jokainen mies lulee, että nainen on hänen omaisuut- 
taan, johon vain hänellä on käyttöoikeus, harva mies 
muistaa, että nainen on myös ihminen. 

Pärjätäkseen miesten maailmassa, on naisen oltava kau- 
nis ja viekas, ruman naisen taas tulee olla järkevä ja 
peräänantamaton ja kaksinverroin viekkaampi kuin 
kauniin kanssasisarensa. 

Ylen makea mies on täysi kettu, joka haluaa makeiluil- 
laan vain kietoa sinua sormensa ympärille saadakseen 
tehdä sitten sinulle mitä itse tahtoo, ja tiedäthän sinä 
mitä hän tahtoo. 

Mies joka kerskuu yhtämittaa urotöillään seksimarkki- 
noilla, on itse asiassa huono rakastaja, todella hyvän ei 
tarvitse vaivautua sellaiseen, sillä naiset tekevät sen 
hänen puolestaan. 

Vanha nainen joka oli kokenut paljon neuvoi tytärtään, 
jos sinulla on hyvä mies, niin peitä häneltä vain yksi 
silmä, mutta jos sinulla on paha mies, niin peitä kaksi. 

Kaksi toisilleen vierasta ihmistä saattavat olla vahvis- 
taneet liittonsa alttarilla ja saada ympäristönsä, jopa 
ystäviensä tunnustuksen erittäin onnistuneesta aviolii- 
tostaan, ja kuitenkin heidän ainoa kohtauspaikkansa 



saattaa olla pelkkä ruokapöytä, ja siinäkään ei sanoja 
vaihdella. 

Koti josta puuttuu rakkaus ja luottamus, on kuin haa- 
mujen hautausmaa, jokaiselle päivälle löytyy oma haa- 
munsa ja niiden hautaaminen ei lopu koskaan. 

Ihminen joka on kuin itsesiittävä puu, eikä tarvitse 
kumppania sänkyynsä tullakseen kylläiseksi, haluaa 
kuitenkin laillisen kumppanin kunniaansa suojaamaan, 
jota hän sitten vartioi kuin koira luutansa, leimaten 
hänet kyltymättömäksi huoripukiksi, jota jokaisen tulee 
kiertää jo kaukaa, ettei synti tartu. 

Niin kauan kuin tunnet rakastettusi suudelman poltta- 
van huulillasi ja se saa veresi virtaamaan kiivaampana, 
niin kauan rakasta äläkä emmi, sillä viikatemies kulkee 
ja paholainen väijyy nurkan takana, odottaen hetkeä 
jolloin voi tappaa rakkautesi, ellei viikatemies ehdi 
ennen. 

Päivät valuvat kuin hiekkaan, ja maan imuvoima vetää 
uumeniinsa vuosikymmenetkin, tunge juuresi syvälle 
maahan, niin voit kohdata myrskyn ja auringonpaisteen, 
sateet ja raekuurot, ehkä lehtesi vaurioituvat ja huo- 
maat ryppyjä kasvoillasi, mutta silti sinä elät ja sydäme- 
si lyö, ehkä hiukan viisastuneempana ja lämpimämpä- 
nä, mutta voit vieläkin nauttia kaikesta siitä mitä on 
ympärilläsi, myös rakastettusi hyväilyistä. 

Rakastettusi huulten kosketus saa sinut värisemään 
kuin haavanlehti ja hänen kätensä kosketus saa virtaa- 
maan kaikki elinnesteesi kuin mahlan keväisestä koi- 
vusta. 

Vanhan ihmisen rakkaus on kaunista jos se milloin on 



kaunista, hopeaa hiuksillaan, lämmin katse, joka jo saa 
toisen ymmärtämään, mutta valitettavasti se on useim- 
miten kuin lehmän kasa edellisen kesän laidunmaalla, 
josta sade ja tuulet ovat jo huuhtoneet kaikki aromit, ja 
jos potkaiset sitä niin se ei edes haise. 

Unelmieni kukka, pitkien iltojeni ilonlähde, kylmien 
talviöitteni lämmittäjä, haikailee yksinäinen mies suu- 
dellessaan pullonsa suuta, sillä naisen suun hän on 
todennut petolliseksi jo vuosia sitten. 

Mies pitää itsestään selvänä sitä, että nainen palvelee ja 
hoivaa häntä ja niinpä hän onkin onnellinen, mutta sinä 
päivänä kun nainen tuo julki, ettei hän ole mikään 
miehen ilmainen piikalikka, vaan ihminen niin kuin 
muutkin ihmiset, oikeuksineen ja oikkuineen ja jopa 
heikkouksineen, sinä päivänä mies on todella onneton ja 
alkaa syyttää naista, ettei tämä muka enää rakasta- 
kaan häntä vaan jotakuta toista. 

Ailasi maa ja ylläsi sininen taivas, auringonsäteet ra- 
kastettusi hiuksilla joka on kumartunut puoleesi, saa 
sinut todella uskomaan rakkauteen. 

Jokaisessa meissä, jöröimmässäkin, piilee salainen kai- 
paus kauneuteen ja toisen ihmisen läheisyyteen. 

Eivät kaikki naiset todellakaan halua tulla äidiksi, niin 
kuin yleisesti luullaan, he joko tuntevat äitiyden vas- 
tuun liian raskaana heille sopivaksi, tai sitten he ovat 
kyllin itsekkäitä ja vapaita. 

Köyhän miehen ei pitäisi naida rikasta naista, nainen ei 
kuitenkaan pysty antamaan miehelle anteeksi hänen 
köyhyyttään, varsinkaan jos mies ei pysty kartuttamaan 
naisen rikkautta. 



Nainen joka on jättänyt taakseen jo niin sanonut par- 
haat vuotensa ja joutuu turvautumaan lääkärinapuun, 
saa todella tuntea olevansa vain nainen, ei hänellä 
uskota enää olevan mitään jäljellä tunto- tai muista 
aisteistaan tunteakseen omassa kehossaan kipua tai 
muutakaan, heti alkaa tenttaus suhteesta mieheen, sillä 
hänet teilataan vain luulotautiseksi, mikä johtuu muka 
siitä kun mies ei enää halua häntä, vaikka useimmat 
naiset olisivat tosi onnellisia jos mies jättäisi heidät 
vihdoinkin rauhaan, ja niin olisi syytä lääkäreidenkin 
keskittyä tutkimaan todellisia vaivoja, työolosuhteita ja 
sitä liiallisen työn määrää ja niitä olosuhteita joissa 
potilas on kasvanut, onko hänellä ollut edes riittävästi 
ruokaa kasvuiässään, että olisi voinut kehittyä kyllin 
vahvoilla luilla kestämään sitä kulutusta johon on jou- 
tunut. 

Jos nainen on pystynyt luomaan itse itselleen aseman ja 
hyvän toimeentulon, häntä kyllä kadehditaan, mutta ei 
häntä silti arvosteta samalla tavalla kuin jotakin johta- 
jan rouvaa, ei siitäkään huolimatta, vaikka tuo rouva 
olisi omilta avuiltaan täysi nolla. 

Mistähän kummasta se johtuu, että miestä on ryhdytty 
pitämään perheenpäänä, vaikka hän ei edes ehdi kään- 
nellä sitä päätä niin nopeasti kuin vaimo käskee. 

Hääpöydässä on tapana juoda onnenmalja nuorenparin 
onneksi, moni on ehtinyt juoda tuon maljan moneen 
kertaan eri henkilön kanssa, mutta onneaan hän ei ole 
vielä silti tavoittanut. 

Jos poikaystäväsi lupaa noutaa sinulle kuun taivaalta 
saadakseen sinut kumppanikseen, älä usko häntä, ilman 
häntäkin kuu tulee luoksesi ja sulkee sinut syleilyynsä, 
mutta kuun syleily on kylmä kuin kuoleman suudelma, 



mutta rakastettusi syli on lämmin ja suudelmansa polt- 
tavat, jotka aukaisevat sinulle portin aivan uuteen 
maailmaan, siksi sinun kannattaa kuunnella ystävääsi, 
vaikka et uskoisikaan häntä. 

Naisia on aina kautta aikojen syytetty häijyiksi, mutta 
koskaan ei kerrota miksi heistä on häijyjä tullut. 

Kun suuri rakkautemme on jättänyt meidät, olemme 
hyvin murheissamme, mutta miksi ihmeessä, vahinko- 
han on kokonaan hänen puolellaan, kun on jättänyt 
juuri sellaisen aarteen kuin me. 

Rakkaus tekee rumastakin ihmisestä kauniin, mutta 
viha turmelee kauniitkin kasvot. 

Jos luulet että saat parhaan emännän jostakin talontyt- 
tärestä, saatat erehtyä, sillä hän taitaa vain sen minkä 
on kotonaan oppinut, kun sen sijaan raisakka piikatyttö 
tuo taloosi monen talon taidot ja osaa soveltaa niitä 
myös omassa taloudessaan. 

Mies luo itselleen sitä kirkkaamman sädekehän mitä 
useamman naisen kanssa hän on ehtinyt mesoa ja mitä 
useampi nainen on hänen kintereillään, mutta jos nai- 
nen tekee samat temput, on hän leimattu lopun elä- 
määnsä ja kukaan kunnon mies ei halua olla missään 
tekemisissä hänen kanssaan päiväsaikaan, mutta pi- 
meällä sitäkin ahkerammin. 

Rakkaus ja viha kulkevat käsi kädessä, ellemme saa 
osaksemme rakkautta, alammekin vihata häntä jota 
sanomme rakastavamme. 

Kun aviopuolisoiden välit ovat menneet lopullisesti pi- 
loille, on se kuin paise, kosketti miltä puolelta tahtojaan, 



aina tekee kipeää, ja jos puhkaiset sen niin arpi jää 
kuitenkin. 

Älä vaadi että sinua täytyy rakastaa, rakkaus on lahja, 
ja voit vain toivoa sitä toiselta ihmiseltä jolle itse olet 
ensin osoittanut rakkautta ja vilpittömyyttä. 

Kun mies huomaa naineensa tasaveroisen kumppanin, 
on sotatila tuota pikaa pystyssä, ja niin on taas syntynyt 
yksi häijy akka lisää. 

Voit syödä, nauraa ja nukkua saman katon alla vuosi- 
kymmenet, mutta ei se vielä merkitse sitä, että tietäiset 
mitä toinen sisimmässään sinusta ajattelee. 

Sanotaan että rakkaus on ikuista, mutta ei se sitä 
tarkoita, että rakkauden kohde pitäisi aina olla ehdot- 
tomasti sama. 

Jos jompi kumpi aviopuoliso on luulotaudin riivaama, 
saa koko perhe olla aina varpaisillaan, kun ei tiedä millä 
hetkellä voi ukkospilvi yllättää mahtavalla jyrinällään 
ja voi saada rankkasateen niskaansa. 

Rakkaus on kuin kaukainen utupilvi, harvoin se kestää 
ehtooseen asti, mutta silti siihen kannattaa uskoa, koska 
se tekee elämisen niin kovin mielenkiintoiseksi. 

Nuorena uneksimme suuresta ja kauniista ja pyyteettö- 
mästä rakkaudesta, mutta kun elämme kyllin vanhoik- 
si, huomaamme ettei se niin kaksista ollutkaan. 

Kun Luoja loi miehen ja katseli kättensä töitä, huomasi 
Hän, ettei miespoloinen pärjäisi mitenkään yksin ilman 
avustajaa, ja niin Hän loi sitten naisen, että mieskin 
jotenkin selviäisi tässä kylmässä maailmassa. 



Nainen joka on mennyt vihille pelkän paksun rahamas- 
sin takia vaikka inhoaa puolisoaan, on laillistettu huora, 
mutta jos mies menee avioon samoista syistä, on hän 
vain pelkkä pukki. 

Jos nainen sattuu kiipeämään oikealla hetkellä oikean 
miehen sänkyyn ja omaa vielä hyvät näyttelijän lahjat, 
saattaa hän hyvinkin usein viettää lopun elämäänsä 
oikein mukavasti. 

Jos olet mies ja menet avioon naisen kanssa jolla on jo 
ennestään lapsia, älä yritä tukahduttaa hänen emon 
tunteitaan, saat vain vihamiehen niin äidistä kuin 
lapsistakin, mutta jos osaat pelata oikein, sinulla on 
uskollinen puoliso ja vanhuudeksesi varattu ystäviä 
jotka arvostavat ja rakastavat sinua. 

Rakkaus tulee tänään tai huomenna, tai sitten joskus 
myöhemmin, mutta jokaisen kohdalla se joskus tulee, 
jatkaakseen sitten taas matkaansa, sillä se ei viihdy 
ohdakkeiden joukossa vaan kaipaa aina kukkasia 
kasvualustakseen. 

Nuorena ihminen on niin sinisilmäinen, että luulee 
kahden rakastavaisen tulevan toimeen vaikka paljaalla 
kalliolla, mutta kun ensimmäinen todellinen myrsky- 
tuuli puhaltaa niin kalliolla ei enää olekaan kuin kaksi 
toisiaan syyttelevää ja riitelevää ihmistä joiden tiet 
kulkevat eri suuntiin. 

Älä yritä pakottaa itseäsi äläkä toista rakastamaan, se 
ei kuitenkaan tule onnistumaan. 

Huulillasi voit helposti sanoa, rakastan, mutta yritäpäs 
saada sydämesi tottelemaan. 



Aina ilkutaan naisten vaihdevuosista, mutta miehillä on 
vaihdevuodet jatkuvasti. 

Mies joka ei uskalla luottaa omaan vaimoonsa, todistaa 
vain sillä oman kykenemättömyytensä. 

Nainen selviää elämässä yksin aina paljon paremmin 
kuin mies, sillä hän ei ole tottunut niin riippuvaiseksi 
toisten palveluista kuin mies, johon taas mies on opetet- 
tu jo lapsesta saakka, vain siksi kun hän on mies. 

Mikähän kumma siinä on, että kielletty rakkaus saa 
meidät aina kiihkeäksi, vaikka se mikä on meille luval- 
lista ei sitten hetkauttaisikaan meitä millään tavalla. 

Ei kukaan voi rakastaa käskystä tai pakosta, ei vaikka 
tahtoisikin, näytellä kyllä voi jos on pakko, mutta 
sydäntään ei voi pakottaa eikä antaa toisten pakottaa. 

Moni nainen on elämänsä ahdingonhetkellä etsinyt tur- 
vaa miehestä ja myynyt itsensä ruisleivästä ja kouralli- 
sesta suoloja, mutta saanut katua tekoaan lopun elä- 
määnsä. 

Miehen vaihdevuodet ilmenevät siinä, kun hän ei luota 
itseensä, vaan pyrkii yhtämittaa testaamaan kuntoaan 
seksimarkkinoilla ja aina uusien partnerien kanssa. 

Heikot miehet hakeutuvat aina henkisesti vahvojen 
naisten matkaan, selvitäkseen joten kuten tässä kyl- 
mässä maailmassa. 

Viha ja luulot muodostavat seoksen joka vaikuttaa kuin 
ytimennäivertäjä, tuhoten sisältäpäin, niin yksityisen 
ihmisen kuin koko kansankin. 

